open-index/open-wikipedia-markdown huggingface dataset:
దాల్ సరస్సు

**దాల్ సరస్సు** జమ్మూ కాశ్మీర్ లోని శ్రీనగర్ కు సమీపంలో ఉంది. ఇది జమ్మూ కాశ్మీర్ కేంద్రపాలిత ప్రాంతంలో రెండవ అతిపెద్ద సరస్సు. దీనిని "**ఫ్లవర్స్ లేక్**" అనీ, "**శ్రీనగర్ జ్యువెల్**" అనీ అంటారు. 
## విస్తీర్ణం
సరస్సు తీర రేఖ, దాదాపు 15.5 కిలోమీటర్లు (9.6 మైళ్ళు) ఉంటుంది. శీతాకాలంలో దీని ఉష్ణోగ్రత కొన్నిసార్లు −11 ° C (12 ° F) కి చేరుకుంటుంది ఈ సమయంలో సరస్సు గడ్డకడుతుంది. ఇది 21.1 చదరపు కిలోమీటర్లు (8.1 చదరపు మైళ్ళు) విస్తరించి ఉన్న సహజ చిత్తడినేలల్లో భాగంగా ఉండి, 18 చదరపు కిలోమీటర్ల (6.9 చదరపు మైళ్ళు) విస్తీర్ణంలో ఉంది.
## చరిత్ర
ప్రాచీన సంస్కృత గ్రంథాలలో దాల్‌ సరస్సుని మహాసరిత్ (సంస్కృతం- महासरित्) గా పేర్కొన్నారు. చరిత్రకారులు దాల్‌ సరస్సుకు తూర్పున ఉన్న ఇసాబర్ అనే గ్రామాన్ని దుర్గాదేవి నివాసంగా పేర్కొన్నారు.

మొఘల్ కాలంలో, భారతదేశంలోని మొఘల్ పాలకులు ముఖ్యంగా కాశ్మీర్, శ్రీనగర్ లను తమ వేసవి విడిదిగా గుర్తించారు. వారు శ్రీనగర్‌లోని దాల్ సరస్సు ప్రాంగణాన్ని విస్తారమైన మొఘల్ తరహా తోటలు మంటపాలతో నింపి, ఆహ్లాదకరమైన చల్లని వాతావరణాన్ని ఆస్వాదించడానికి ఆనందించే రిసార్ట్‌లుగా అభివృద్ధి చేశారు.
## ప్రయాణ మార్గాలు
దాల్ సరస్సు శ్రీనగర్ నగరం నడిబొడ్డున ఉంది. దీనిని రోడ్డు, రైలు, విమాన మార్గాల ద్వారా చేరుకోవచ్చు. దీనికి 12.8 కిలోమీటర్ల (8.0 మైళ్ళు) దూరంలో బద్గామ్ విమానాశ్రయం, 18.8 కిలోమీటర్ల (11.7 మైళ్ళు) దూరంలో శ్రీనగర్ రైల్వే స్టేషన్ ఉంది. జాతీయ రహదారి NH1A కూడా ఈ సరస్సు గుండా పోతుంది.
## అభివృద్ధి
ప్రస్తుతం, దాల్ సరస్సును, దాని చుట్టూ పరిసరాలను మరింతగా అభివృద్ధి పరిచేందుకుగానూ భారత ప్రభుత్వం సుమారు 11 బిలియన్ల రూపాయల భారీ పెట్టుబడులు పెట్టి పునరుద్ధరణ కార్యక్రమాలు మొదలుపెట్టింది.
## మూలాలు

వర్గం:సరస్సులు
వర్గం:జమ్మూ కాశ్మీరు
వర్గం:నీటి వనరులు
గెల్లు శ్రీనివాస్ యాదవ్

**గెల్లు శ్రీనివాస్ యాదవ్** తెలంగాణ రాష్ట్రానికి చెందిన రాజకీయ నాయకుడు. తెలంగాణ రాష్ట్ర సమితి విద్యార్థి విభాగం (టీఆర్‌ఎస్వీ) రాష్ట్ర అధ్యక్షుడిగా పనిచేస్తున్నాడు. 2023 ఏప్రిల్ 4న తెలంగాణ రాష్ట్ర పర్యాటక అభివృద్ధి సంస్థ చైర్మన్‌గా నియమించబడ్డాడు.

## జననం, విద్యాభాస్యం
గెల్లు శ్రీనివాస్ యాదవ్ తెలంగాణ రాష్ట్రం, కరీంనగర్ జిల్లా, వీణవంక మండలంలోని, హిమ్మత్ నగర్ గ్రామంలో గెల్లు మల్లయ్య, లక్ష్మి దంపతులకు జన్మించాడు. ఆయన ప్రాథమిక విద్య అంత వీణవంకలో పూర్తి చేసి, అంబర్‌పేట ప్రభుత్వ బీసీ సంక్షేమ వసతి గృహంలో ఉంటూ దోమల‌గూడలోని ఏవీ కళాశాలలో బీఏ పూర్తి చేశాడు. గెల్లు శ్రీనివాస్ యాదవ్ తెలుగు విశ్వవిద్యాలయంలో ఎంఏ (జానపద కళలు), ఉస్మానియా విశ్వవిద్యాలయంలో ఎంఏ (రాజనీతి శాస్త్రం) పూర్తి చేసి, ఎల్‌ఎల్‌బీ పట్టా అందుకున్నాడు. ఆయన ప్రస్తుతం ఉస్మానియా యూనివర్సిటీలో పీహెచ్‌డీ రాజనీతిశాస్త్రం విభాగంలో చేరి ‘తెలంగాణ ఉద్యమం- కేసీఆర్‌ గారి పాత్ర’ అనే అంశంపై పరిశోధన చేస్తున్నాడు.

## రాజకీయ జీవితం
గెల్లు శ్రీనివాస్ యాదవ్ డిగ్రీ చదువుతున్న రోజుల్లో బీసీ సంక్షేమం సంఘం అధ్యక్షుడు ఆర్.కృష్ణయ్య‌తో కలిసి బీసీ విద్యార్థుల సమస్యలపై పోరాటాల్లో పాల్గొన్నాడు. తెలంగాణ ఉద్యమ సమయంలో 2001లో తెలంగాణ రాష్ట్ర సమితి పార్టీ ఆవిర్భావం సందర్భంగా టీఆర్‌ఎస్‌ పార్టీలో చేరి తెలంగాణ రాష్ట్ర సమితి విద్యార్థి విభాగం (టీఆర్‌ఎస్వీ) వ్యవస్థాపక సభ్యుల్లో ఒకడిగా ఉన్నాడు. ఆయన దోమల‌గూడ లోని ఏవీ కళాశాల టీఆర్‌ఎస్వీ అధ్యక్షుడిగా (2003-2006), తెలుగు విశ్వవిద్యాలయం టీఆర్‌ఎస్వీ అధ్యక్షుడిగా (2006-2007), తెలంగాణ విద్యార్థి జేఏసీ ప్రధాన కార్యదర్శిగా, 2010 నుండి ఉస్మానియా యూనివర్సిటీ టీఆర్‌ఎస్వీ అధ్యక్షుడిగా వివిధ హోదాల్లో పనిచేస్తూ 2017 మే 29లో టీఆర్‌ఎస్వీ రాష్ట్ర అధ్యక్షుడిగా నియమితుడయ్యాడు.

గెల్లు శ్రీనివాస్ యాదవ్ ను హుజురాబాద్ శాసనసభ నియోజకవర్గం ఉపఎన్నికకు టిఆర్ఎస్ అభ్యర్థిగా 2021 ఆగస్టు 11న కేసీఆర్ ప్రకటించాడు. ఆయనకు 2021 సెప్టెంబరు 30న ముఖ్యమంత్రి కే చంద్రశేఖర్‌రావు బీ-ఫారంను, ఎన్నికల ఖర్చు నిమిత్తం పార్టీ ఫండ్‌ నుంచి 28 లక్షల రూపాయల చెక్కును అందజేశాడు. 2021 అక్టోబరు 30న జరిగిన ఉప ఎన్నికలో బిజెపి అభ్యర్థి ఈటెల రాజేందర్‌ చేతిలో 23, 855 ఓట్ల తేడాతో ఓడిపోయాడు.

గెల్లు శ్రీనివాస్ యాదవ్ ను 2023 ఏప్రిల్ 4న ముఖ్యమంత్రి కె.చంద్రశేఖర్ రావు తెలంగాణ రాష్ట్ర పర్యాటక అభివృద్ధి సంస్థ చైర్మన్‌గా నియమించాడు. శ్రీనివాస్ రెండేళ్లపాటు ఈ పదవిలో కొనసాగనున్నట్టు ముఖ్యమంత్రి నిర్ణయం మేరకు ప్రభుత్వ ప్రధాన కార్యదర్శి నుండి నియామక ఉత్తర్వు (జీవో ఆర్.టి. నెం. 513) జారీచేయబడింది. గెల్లు శ్రీనివాస్ యాదవ్ 2023 ఏప్రిల్ 15న పర్యాటకాభివృద్ధి సంస్థ ఛైర్మెన్‌గా బాధ్యతలు చేపట్టాడు.

## ఎన్నికల సమన్వయకర్తగా
శ్రీనివాస్ యాదవ్ 2006లో సిరిసిల్ల శాసనసభ నియోజకవర్గం, కరీంనగర్ లోక్‌సభ నియోజకవర్గం ఉప ఎన్నికల్లో విద్యార్థి విభాగం సమన్వర్యకర్తగా పనిచేశాడు. ఆయన 2008లో జడ్చెర్ల శాసనసభ నియోజకవర్గం విద్యార్థి విభాగం ఇంచార్జ్ గా, 2009లో జరిగిన హుజురాబాదు శాసనసభ నియోజకవర్గం ఎన్నికల ప్రచారంలో పాల్గొన్నాడు. గెల్లు శ్రీనివాస్ 2012లో కొల్లాపూర్ శాసనసభ నియోజకవర్గం ఉప ఎన్నికల్లో విద్యార్థి విభాగం సమన్వర్యకర్తగా కొప్పుల ఈశ్వర్ నాయకత్వంలో పనిచేశాడు. ఆయన 2020లో జరిగిన గ్రేటర్ హైదరాబాద్ మున్సిపల్ కార్పొరేషన్‌ ఎన్నికల్లో ఓల్డ్ మలక్‌పేట్ డివిజన్ ఇంచార్జ్ గా పనిచేశాడు.

## మూలాలు

వర్గం:కరీంనగర్ జిల్లా రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ ఉద్యమకారులు
వర్గం:తెలుగు విశ్వవిద్యాలయం పూర్వ విద్యార్థులు
వర్గం:రెండవ ప్రత్యేక తెలంగాణ ఉద్యమంలో పాల్గొన్న కరీంనగర్ జిల్లా వ్యక్తులు
వర్గం:తెలంగాణ కార్పొరేషన్ మాజీ చైర్మన్లు
మ్యాడ్

**మ్యాడ్** 2021లో విడుదలైన తెలుగు సినిమా. మోదెల టాకీస్ బ్యాన‌ర్ పై టి. వేణు గోపాల్ రెడ్డి, బి. కృష్ణారెడ్డి నిరించిన ఈ సినిమాకు లక్ష్మణ్ మేనేని ద‌ర్శ‌క‌త్వం వహించాడు. మాధవ్ చిలుకూరి, స్పందన పల్లి, రజత్ రాఘవ్, శ్వేతవర్మ ప్రధాన పాత్రల్లో నటించిన ఈ సినిమా 2021 ఆగస్టు 6న విడుదలైంది.

## నటీనటులు
*మాధవ్ చిలుకూరి 
*స్పందన పల్లి
*రజత్ రాఘవ్  
*శ్వేతవర్మ 
## సాంకేతిక నిపుణులు
* బ్యాన‌ర్: మోదెల టాకీస్
*నిర్మాతలు : టి. వేణుగోపాల్ రెడ్డి, బి. కృష్ణా రెడ్డి
*దర్శకుడు: లక్ష్మణ్ మేనేని 
*కెమెరా : రఘు మందాటి 
*ఎడిట‌ర్‌ : మార్తాండ్ కె వెంకటేష్
*సంగీతం : మోహిత్ రెహ్మానియాక్
*పాటలు: ప్రియాంక, శ్రీరామ్  
*ఎగ్జిక్యూటివ్ ప్రొడ్యూసర్ : శ్రీనివాస్ ఏలూరు

## మూలాలు

వర్గం:2021 సినిమాలు
వర్గం:2021 తెలుగు సినిమాలు
చింతా ప్రభాకర్

**చింతా ప్రభాకర్** తెలంగాణ రాష్ట్రానికి చెందిన రాజకీయ నాయకుడు, మాజీ ఎమ్మెల్యే. చింతా ప్రభాకర్ 2022 జనవరి 26న టిఆర్ఎస్ పార్టీ, సంగారెడ్డి జిల్లా అధ్యక్షుడిగా నియమితుడయ్యాడు.

## జననం, విద్యాభాస్యం
చింతా ప్రభాకర్ 1959 ఆగస్టు 10న తెలంగాణ రాష్ట్రం, సంగారెడ్డి జిల్లా, సదాశివపేటలో జన్మించాడు. ఆయన సదాశివపేట లోని జిల్లా ప్రజా పరిషత్ పాఠశాలలో పదవ తరగతి పూర్తి చేశాడు.

## రాజకీయ జీవితం
చింతా ప్రభాకర్ తెలుగుదేశం పార్టీ ద్వారా రాజకీయాల్లోకి వచ్చాడు. ఆయన సదాశివపేట మున్సిపాలిటీ మాజీ ఛైర్మన్‌గా పనిచేశాడు. చింతా ప్రభాకర్ 2009లో జరిగిన అసెంబ్లీ ఎన్నికల్లో సంగారెడ్డి నుండి స్వతంత్ర అభ్యర్థిగా పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి తూర్పు జయప్రకాశ్ రెడ్డి చేతిలో 6772 ఓట్ల తేడాతో ఓటమి పాల్యయాడు. ఆయన 2011లో టిఆర్ఎస్ లో చేరి సంగారెడ్డి టీఆర్‌ఎస్ నియోజకవర్గ ఇన్‌చార్జిగా నియమితుడయ్యాడు.

చింతా ప్రభాకర్ తెలంగాణ రాష్ట్రం ఏర్పడ్డాక 2014 జరిగిన తెలంగాణ అసెంబ్లీ ఎన్నికల్లో టీఆర్‌ఎస్‌ అభ్యర్థిగా పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి తూర్పు జయప్రకాశ్ రెడ్డి పై 29,814 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2018లో జరిగిన అసెంబ్లీ ఎన్నికల్లో టీఆర్‌ఎస్‌ అభ్యర్థిగా పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి తూర్పు జయప్రకాశ్ రెడ్డి చేతిలో 2589 ఓట్ల తేడాతో ఓటమి పాల్యయాడు.

చింత ప్రభాకర్ 2022 సెప్టెంబరు 12న తెలంగాణ రాష్ట్ర చేనేత అభివృద్ధి సంస్థ చైర్మన్‌గా నియమితుడై  2022 సెప్టెంబరు 27న బాధ్యతలు స్వీకరించాడు. ఆయన 2023లో జరిగిన అసెంబ్లీ ఎన్నికల్లో సంగారెడ్డి నియోజకవర్గం నుండి ఎమ్మెల్యేగా గెలిచి, డిసెంబరు 05న తెలంగాణ రాష్ట్ర హ్యాండ్లూమ్ డెవలప్‌మెంట్‌ కార్పొరేషన్ చైర్మన్ పదవికి రాజీనామా చేశాడు.

## మూలాలు

వర్గం:సంగారెడ్డి జిల్లా నుండి ఎన్నికైన శాసన సభ్యులు
వర్గం:తెలంగాణ శాసన సభ్యులు (2014)
వర్గం:తెలంగాణ శాసన సభ్యులు (2023)
రావణలంక

**రావ‌ణలంక‌** 2021లో విడుదలైన సస్పెన్స్‌ క్రైమ్‌ థ్రిల్లర్‌ తెలుగు సినిమా. కే సిరీస్ మూవీ ఫ్యాక్ట‌రీ బ్యాన‌ర్ పై క్రిష్ బండిప‌ల్లి నిర్మించిన ఈ సినిమాకు బి.ఎన్.ఎస్ రాజు ద‌ర్శ‌కత్వం వహించాడు. క్రిష్, అశ్విత, త్రిష,  ముర‌ళీ శ‌ర్మ‌, దేవ్ గిల్ ప్ర‌ధాన పాత్రల్లో నటించిన ఈ సినిమా 2021 అక్టోబరు 29న విడుదలైంది.
## నటీనటులు
*క్రిష్ 
*అశ్విత 
*త్రిష 
*మురళీ శర్మ  
*దేవ్ గిల్
*ర‌చ్చర‌వి
*భ‌ద్రం
## సాంకేతిక నిపుణులు
*బ్యాన‌ర్: కే సిరీస్ మ్యూజిక్ ఫ్యాక్ట‌రీ
*నిర్మాత: క్రిష్ బండిపల్లి
*దర్శకత్వం: బిఎన్ఎస్ రాజు
*సంగీతం – ఉజ్జ‌ల్
*సినిమాటోగ్రఫి: హ‌జ‌ర‌త్ షేక్ (వ‌లి)
*ఎడిటర్: వినోద్ అద్వ‌య్
*కో డైరెక్ట‌ర్: ప్ర‌సాద్
## చిత్ర నిర్మాణం
రావ‌ణలంక‌ సినిమా షూటింగ్ 2019లో ప్రారంభమైంది. ఈ సినిమాలోని "సుజ‌‌నా ఇన్నావా" పాటను 2020 ఆగస్టు 22న విడుదల చేసి, ఆడియోను 2020 సెప్టెంబరు 05న విడుదల చేశారు. ఈ సినిమా టీజర్‌ను 2021 ఫిబ్రవరి న మంత్రి తన్నీరు హరీశ్ రావు విడుదల చేశాడు.
## మూలాలు

## బయటి లింకులు
* 

వర్గం:2021 సినిమాలు
వర్గం:2021 తెలుగు సినిమాలు
ఒరేయ్ బామ్మర్థి

**ఒరేయ్‌ బామ్మర్థి** 2021లో విడుదలైన యాక్షన్‌ ఎంటర్‌టైనర్‌ తెలుగు సినిమా. శ్రీ లక్ష్మి జ్యోతి క్రియేషన్స్ , అభిషేక్‌ ఫిలిమ్స్‌ బ్యాన‌ర్ పై ఏఎన్ బాలాజీ నిరించిన ఈ సినిమాకు శశి ద‌ర్శ‌క‌త్వం వహించాడు. సిద్దార్థ్, జీవీ ప్రకాష్ కుమార్, లిజోమోల్ జోస్, కాశ్మీరా పరదేశి, మధుసూదనన్ ప్రధాన పాత్రల్లో నటించిన ఈ సినిమా 2021 ఆగస్టు 13న విడుదలయింది.ఒరేయ్‌ బామ్మర్థి సినిమా ‘ఆహా’ ఓటీటీ  వేదికగా అక్టోబరు 1వ తేదీ నుంచి స్ట్రీమింగ్‌ కానుంది.
## చిత్ర నిర్మాణం
‘ఒరేయ్‌ బామ్మర్ది’  సినిమా ఫస్ట్‌ లుక్‌ను 4 ఏప్రిల్ 2021న విడుదల చేసి,టీజర్‌ను  ఏప్రిల్ 9, 2021న,  ట్రైలర్‌ ను 2021 జులై 4న చిత్ర యూనిట్‌ విడుదల చేసింది.

## నటీనటులు
*సిద్దార్థ్ 
*జీవీ ప్రకాష్ కుమార్  
*లిజోమోల్ జోస్  
*కాశ్మీరా పరదేశి
*మధుసూదనన్
*దీప రామానుజం

## సాంకేతిక నిపుణులు
*బ్యానర్:  శ్రీ లక్ష్మి జ్యోతి క్రియేషన్స్ , అభిషేక్‌ ఫిలిమ్స్‌
*నిర్మాత:  ఏఎన్ బాలాజీ
*కథ, స్క్రీన్ ప్లే, దర్శకత్వం:  శశి
*సంగీతం: సిద్ధూ కుమార్  
*సినిమాటోగ్రఫీ:  ప్రసన్న.ఎస్.కుమార్ 
*ఎడిటర్: సాన్ లోకేష్ 
*మాటలు: నందు తుర్లపాటి 
*పాటలు: వెన్నెలకంటి 
*ఫైట్స్ : ఆర్.శక్తి శరవణన్

## మూలాలు

వర్గం:2021 సినిమాలు
వర్గం:2021 తెలుగు సినిమాలు
కుందాద్రి

**కుందాద్రి** భారతదేశం, కర్ణాటక రాష్ట్రంలోని శివమొగ్గ జిల్లాలో ఉన్న పశ్చిమ కనుమలలో దట్టమైన అడవులతో కూడినకొండ ప్రదేశం.(ఎత్తు 826 మీ). ఇది ఉడిపి నగరం నుండి 70 కి.మీ.దూరంలో ఉంది. 17 వ శతాబ్దానికి చెందిన జైన దేవాలయానికి తీర్థంకరకు ఈ కొండ అంకితం చేయబడింది. ఈప్రదేశం పూర్వ శతాబ్దాలలో కుందకుందాచార్యుడికి ఆశ్రయం ఇచ్చినట్లు తెలుస్తుంది. ఈ ఆలయంలోని ప్రధాన దేవతమూర్తి 23 వ తీర్థంకర పార్శ్వనాథుడు. ఈ ఆలయానికి ఒక వైపున రాతితో ఏర్పడిన రెండు చిన్నచెరువులు పూర్వం ఋషులకు నీటిని అందించాయి. అన్నివాతావరణాలలో దర్శించటానికి కొండపైకి రహదారిని నిర్మించడానికి కర్ణాటక ప్రభుత్వం ముంబై నుండి వచ్చిన సహాయకులతో చేతులు కలిపింది. 

## చరిత్ర
రెండు వేల సంవత్సరాల క్రితం,*[[కుందకుందాచార్యుడు|కుందకుందాచార్య]]* అనే జైనఋషి ఇక్కడే ఉండి, ఈ జైన పవిత్ర స్థలం ఏర్పడటానికి కారకుడైయినట్లుగా తెలుస్తుంది. జైనఋషుల రాతివిగ్రహాలతో ఒక ఆలయం నిర్మించబడింది. ఈప్రదేశం ఏకాంతంగా ఉన్నందున, నిధిని దాచిఉంటారని కనుగొనడానికి దుండగులు ఆలయాన్ని కొంతభాగం ధ్వంసం చేసారు.

## రవాణా
కుందాద్రి దాదాపు జిల్లాకేంద్రం, షిమోగా నుండి 80 కి.మీ.దూరంలో, తీర్థహళ్లి పట్టణం నుండి దాదాపు 20 కి.మీ.దూరంలో ఉంది. షిమోగా నుండి, జాతీయ రహదారి-13 ద్వారా తీర్థహళ్లి చేరుకోవాలి. అక్కడ నుండి స్టేట్ హైవే -1 (అగుంబే రోడ్డు) ద్వారా గుడ్డేకరి వరకు వెళ్లి, ఆపై ఎడమవైపుకు మలుపు తీసుకోవాలి. బెంగళూరు నుండి తీర్థహళ్లికి మొత్తం దూరం 332 కి.మీ.దూరం ఉంది. మంగళూరు నుండి జాతీయ రహదారి-13 లో తీర్థహళ్లి చేరుకోవచ్చు. మంగళూరు నుండి తీర్థహళ్ళికి దాదాపు146 కి.మీ.దూరం ఉంది. ఉడిపి నుండి తీర్థహళ్లికి అనేక చిన్న మోటారు వాహనాలు ఉన్నాయి. ఉడిపి రైల్వే స్టేషను నుండి తీర్థహళ్లికి 86 కి.మీ.దూరం ఉంది. దీనికి సమీప రైల్వే స్టేషను షిమోగాలో ఉంది. దీనికి సమీప విమానాశ్రయం మంగళూరు అంతర్జాతీయ విమానాశ్రయం. 

## చిత్ర మాలిక

దస్త్రం:Sculpture in Kundadri Jain Temple4.JPG|శిల్పం
దస్త్రం:Kundadri Jain Temple Inside View.JPG|లోపలి వీక్షణ
దస్త్రం:Sculpture in Kundadri Jain Temple3.JPG|శిల్పం
దస్త్రం:Kundadri Jain Temple Wide View with Lake.JPG|విస్తృత వీక్షణ
దస్త్రం:Kundadri Jain Temple Flowers.JPG|మందిరం
దస్త్రం:Kundadri Jain Temple Sunset View.JPG|సూర్యాస్తమయ వీక్షణ
దస్త్రం:Sculpture in Kundadri Jain Temple1.JPG|జైన దేవాలయం
దస్త్రం:Sculpture in Kundadri Jain Temple.JPG|జైన దేవాలయం


## మూలాలు

వర్గం:కర్ణాటక
వర్గం:కర్ణాటక చారిత్రిక ప్రదేశాలు
వర్గం:కర్ణాటక పర్యాటక ప్రదేశాలు
గిల్ సర్ సరస్సు

**గిల్ సర్ (కాశ్మీరీ: گِلۍ سَر, IPA: /ɡilʲ / /sar /)** అనేది జమ్మూ కాశ్మీర్‌లోని శ్రీనగర్‌లో ఉన్న అత్యంత దీన స్థితిలో గల ఒక మంచినీటి సరస్సు. ఈ సరస్సు ఖోషల్ సర్ సరస్సులో భాగంగా పరిగణించబడుతుంది. కానీ ఇది గిల్ కాడల్ అని పిలువబడే వంతెనతో, ఇరుకైన జలసంధి ద్వారా వేరు చేయబడుతుంది. ఈ సరస్సు నల్లహ్ అమీర్ ఖాన్ మీదుగా నిగిన్ సరస్సుకి అనుసంధానించబడి ఉంది.
## మూలాలు

వర్గం:సరస్సులు
వర్గం:జమ్మూ కాశ్మీరు
వర్గం:నీటి వనరులు
భూపేంద్ర యాదవ్

**భూపేంద్ర యాదవ్ ** (జననం 1969 జూన్ 30) భారతదేశానికి చెందిన రాజకీయ నాయకుడు, 2021 జూలై 7 నుండి కేంద్ర పర్యావరణం, అడవులు, వాతావరణ మార్పుల శాఖ అల్లాగే కేంద్ర కార్మిక, ఉపాధిఅవకాశాల శాఖల మంత్రిగా బాధ్యతలు నిర్వహిస్తున్నాడు.

## తొలినాళ్ళ జీవితం
భూపేంద్ర యాదవ్ రాజస్థాన్ కు చెందిన అజ్మీర్జిల్లాలో 1969 జూన్ 30 న జన్మించాడు. ఇతను అజ్మీర్ప్రభుత్వ కళాశాల నుండి బ్యాచిలర్ డిగ్రీ ఇంకా న్యాయశాస్త్రం చదివాడు. 
యాదవ్ 2000 సంవత్సరంలో అఖిల భారతీయ అదివక్త పరిషత్తు జనరల్ సెక్రెటరీగా నియమించబడ్డాడు ఈ స్థానంలో అతను 2009 వరకు కొనసాగాడు.
## మూలాలు

వర్గం:1969 జననాలు
సింధు భైరవి

**సింధు భైరవి**, 1985 నవంబరు 11న విడుదలైన తమిళ సినిమా. కె. బాలచందర్ స్వీయ దర్శకత్వంలో నిర్మించిన ఈ సినిమాలో శివకుమార్, సుహాసిని, సులక్షణ తదితరులు ప్రధాన పాత్రల్లో నటించగా, ఇళయరాజా సంగీతం స్వరపరిచాడు. ఈ సినిమాలోని పాటలను కె. జె. ఏసుదాసు, కె. ఎస్. చిత్ర పాడారు. విమర్శకుల నుండి సానుకూల సమీక్షలు వచ్చాయి, బ్లాక్ బస్టర్ గా నిలిచింది. ఈ సినిమాకు జాతీయ ఉత్తమ నటి, జాతీయ ఉత్తమ సంగీత దర్శకత్వం, జాతీయ ఉత్తమ నేపథ్య గాయని విభాగాల్లో మూడు జాతీయ అవార్డులు వచ్చాయి. ఈ సినిమా సీక్వెల్ బాలచందర్ నిర్మించిన *సహానా* అనే టెలివిజన్ సిరీస్ ఫార్మాట్‌లో ఉంది. తెలుగులో కూడా ఇదే పేరుతో విడుదలయింది.

## నటవర్గం

* శివకుమార్ (జె.కె. బాలగణపతి)
* సుహాసిని (సింధు)
* సులక్షణ (భైరవి)
* ఢిల్లీ గణేష్ (గురుమూర్తి)
* జనకరాజ్ (గజపతి)
* ప్రతాప్ పోతన్ (సంజీవి)
* టి.ఎస్. రాఘవేంద్ర (న్యాయమూర్తి భారతి కన్నన్)
* మణిమాల (సింధు తల్లి)
* చార్లే (రామానుజం)
* కవితలయ కృష్ణన్ (భారతి కన్నన్ డ్రైవర్‌)
* ఆర్. సుందరమూర్తి (జెకెబి డ్రైవర్‌)

## పాటలు
ఈ సినిమాకు ఇళయరాజా సంగీతం అందించాడు. నేపథ్య గాయని కె.ఎస్. చిత్రకు మంచి పేరు వచ్చింది. *పాడలేను పల్లవైన భాషరాని దానను* అనే పాట తమిళ మాతృకకు మొదటి జాతీయ అవార్డు వచ్చింది. ఇళయరాజాకు ఉత్తమ సంగీత దర్శకత్వం కోసం జాతీయ చలనచిత్ర అవార్డు వచ్చింది.

## అవార్డులు
**1986 [[భారత జాతీయ చలనచిత్ర పురస్కారాలు]]**
* సిల్వర్ లోటస్ అవార్డు- జాతీయ ఉత్తమ నటి - సుహాసిని
* సిల్వర్ లోటస్ అవార్డు- జాతీయ ఉత్తమ సంగీత దర్శకత్వం - ఇళయరాజా
* సిల్వర్ లోటస్ అవార్డు- జాతీయ ఉత్తమ మహిళా ప్లేబ్యాక్ సింగర్ - కెఎస్ చిత్ర

## మూలాలు

## బయటి లింకులు
* 

వర్గం:తమిళ అనువాద సినిమాలు
వర్గం:1985 సినిమాలు
ఆడవాళ్లు మీకు జోహార్లు (2022 సినిమా)

**ఆడవాళ్లు మీకు జోహార్లు** 2022లో విడుదలైన తెలుగు సినిమా. శ్రీ లక్ష్మీ వెంకటేశ్వర సినిమాస్‌ బ్యానర్‌పై సుధాకర్ చెరుకూరి నిర్మిస్తోన్న ఈ సినిమాకు కిశోర్‌ తిరుమల దర్శకత్వం వహించాడు. శర్వానంద్, రష్మికా మందన్న, ఖుష్బూ, రాధిక శరత్‌కుమార్, ఊర్వశి ప్రధాన పాత్రల్లో నటించిన ఈ సినిమా 2022 మార్చి 4న విడుదలైంది.

## చిత్ర నిర్మాణం
ఆడవాళ్లు మీకు జోహార్లు 2021 జులై 20న షూటింగ్ ప్రారంభమైంది.

## నటీనటులు

* శర్వానంద్  
*రష్మికా మందన్న  
*ఖుష్బూ 
*రాధిక శరత్‌కుమార్ 
*ఊర్వశి 
*వెన్నెల కిశోర్  
*రవిశంకర్‌
*సత్య 
*ప్రదీప్ రావత్ 
*గోపరాజు రమణ 
*బెనర్జీ 
*కల్యాణి నటరాజన్‌ 
* రాజశ్రీ నాయర్ 
*ఝాన్సీ
**పాటలజాబితా.**

ఆడవాళ్ళు మీకు జోహార్లు , రచన: శ్రీమణి , గానం. దేవీశ్రీ ప్రసాద్ . 

ఓ మై ఆద్యా, రచన: శ్రీమణి , గానం.యాజిన్ నజీర్ 

## సాంకేతిక నిపుణులు
*బ్యానర్:   శ్రీ లక్ష్మీ వెంకటేశ్వర సినిమాస్‌
*నిర్మాత:  చెరుకూరి సుధాకర్‌
*కథ, స్క్రీన్ ప్లే, దర్శకత్వం:  కిశోర్‌ తిరుమల
*సంగీతం: 
*సినిమాటోగ్రఫీ:  సుజిత్‌ సారంగ్‌
*ఎడిటర్: శ్రీకర్‌ ప్రసాద్‌
*ఆర్ట్ డైరెక్టర్: ఎ.ఎస్‌. ప్రకాశ్‌

## మూలాలు

వర్గం:రష్మికా మందన్న నటించిన సినిమాలు
వర్గం:2022 తెలుగు సినిమాలు
వర్గం:2022 సినిమాలు
రవి కుమార్ దహియా

**రవి కుమార్ దహియా** భారతదేశానికి చెందిన రెజ్లర్ క్రీడాకారుడు. ఆయన 2021లో జరిగిన టోక్యో ఒలింపిక్స్‌లో 57 కేజీల విభాగంలో రజత పతకం గెలిచాడు.

## రవికుమార్‌ క్రీడా జీవితం
*2021లో జరిగిన టోక్యో ఒలింపిక్స్‌లో 57 కేజీల విభాగంలో రజత పతకం
* 2019 వ‌ర‌ల్డ్ చాంపియ‌న్‌షిప్స్‌లో కాంస్య పతకం సాధించ‌డం ద్వారా ఒలింపిక్స్‌కు అర్హ‌త సాధించాడు.
* 2015 జూనియ‌ర్ వ‌ర‌ల్డ్ చాంపియ‌న్‌షిప్స్‌లో రజత పతకం
* 2017లో మోకాలి గాయం కార‌ణంగా ఏడాది పాటు ఆట‌కు దూరం 
*  2018లో అండ‌ర్ 23 వ‌ర‌ల్డ్ చాంపియ‌న్‌షిప్స్‌లో రజత పతకం
* 2019లో ఏషియన్ చాంపియ‌న్‌షిప్స్‌లో 5వ స్థానం

## ఇంటర్నేషనల్  కాంపిటీషన్
### ఒలింపిక్స్

### వరల్డ్  ఛాంపియన్షిప్

### వరల్డ్  ఛాంపియన్షిప్

## ఇవి కూడా చుడండి
* బింద్యారాణి దేవి
* సంకేత్ మహదేవ్ సార్గర్
* తేజస్విన్ శంకర్
* రూపా రాణి టిర్కీ
* రాజా రిత్విక్

## మూలాలు

వర్గం:1997 జననాలు
వర్గం:క్రీడాకారులు
వర్గం:జీవిస్తున్న ప్రజలు
కాటేపల్లి జనార్థన్ రెడ్డి

**కాటేపల్లి జనార్థన్ రెడ్డి** తెలంగాణ రాష్ట్రానికి చెందిన రాజకీయ నాయకుడు, మహబూబ్‌నగర్-హైదరాబాద్-రంగారెడ్డి జిల్లా ఉపాధ్యాయ నియోజకవర్గ శాసన మండలి సభ్యుడు.

## జీవిత విషయాలు
జనార్థన్ రెడ్డి 1960, మార్చి 10న రాంరెడ్డి, కిష్టమ్మ దంపతులకు మహబూబ్ నగర్లో జన్మించాడు. బిఎస్సీ చదివిన జనార్థన్ రెడ్డి 1982-1983 లో హైదరాబాదు, మాసబ్ ట్యాంక్ లోని కంప్రెహెన్సీవ్ కాలేజ్ ఆఫ్ ఎడ్యుకేషన్ లో బిఎడ్ పూర్తిచేశాడు. వివిధ ప్రాంతాలలో ప్రభుత్వ ఉపాధ్యాయుడిగా పనిచేసి ప్రధానోపాధ్యాయుడిగా పదవీ విరమణ పొందాడు.

## వ్యక్తిగత జీవితం
జనార్థన్ రెడ్డికి ధనశోభతో వివాహం జరిగింది. వీరికి ఒక కుమారుడు, ఒక కుమార్తె.

## రాజకీయ విశేషాలు
మండల కార్యకర్తగా తన రాజకీయ ప్రయాణాన్ని ప్రారంభించిన జనార్థన్ రెడ్డి, ఆ తరువాత పిఆర్‌టియు యూనియన్‌లో సభ్యుడిగా చేరాడు. పిఆర్‌టియు యూనియన్ ప్రధాన కార్యదర్శి కొంతకాలం పనిచేసి, 2000-2010 వరకు పిఆర్‌టియు యూనియన్ జిల్లా అధ్యక్షుడిగా ఉన్నాడు. టి. హరీశ్ రావు, పల్లా రాజేశ్వర్ రెడ్డి మద్దతుతో ఉమ్మడి ఆంధ్రప్రదేశ్ శాసన మండలి సభ్యుడిగా గెలుపొంది మార్చి 30 నుండి 2014 జూన్ 1 వరకు పనిచేశాడు. తెలంగాణ ఉద్యమంలో కూడా పాల్గొన్నాడు. తెలంగాణ రాష్ట్రం ఏర్పడిన తరువాత 2014 జూన్ 2 నుండి 2017 మార్చి 29 వరకు తెలంగాణ శాసనమండలి సభ్యుడిగా పనిచేశాడు. తెలంగాణ రాష్ట్ర సమితి పార్టీలో చేరాడు.

కాటేపల్లి జనార్దన్‌రెడ్డి 2017, మార్చి 30న జరిగిన తెలంగాణ శాసన మండలి ఎన్నికల్లో మహబూబ్‌నగర్-హైదరాబాద్-రంగారెడ్డి జిల్లా ఉపాధ్యాయ నియోజకవర్గం నుంచి టిఆర్ఎస్ అభ్యర్థిగా పోటీచేసి గెలుపొందాడు.

## ఇతర వివరాలు
కాంబోడియా, ఇండోనేషియా, మలేషియా, మాల్దీవులు, సింగపూర్, శ్రీలంక, థాయిలాండ్, యునైటెడ్ అరబ్ ఎమిరేట్స్, వియత్నాం మొదలైన దేశాలలో పర్యటించాడు.

## మూలాలు

వర్గం:1960 జననాలు
వర్గం:మహబూబ్ నగర్ జిల్లా ఉపాధ్యాయులు
వర్గం:మహబూబ్ నగర్ జిల్లా వ్యక్తులు
వర్గం:మహబూబ్ నగర్ జిల్లా రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ శాసనమండలి సభ్యులు
పి.ఆర్. శ్రీజేష్

alt=The President, Shri Pranab Mukherjee presenting the Arjuna Award for the year-2015 to Shri Sreejesh P.R. for Hockey, in a glittering ceremony, at Rashtrapati Bhavan, in New Delhi on August 29, 2015 (cropped).jpg|thumb|ర్రాష్ట్రపతి చేతులమీదుగా పురస్కారం అందుకుంటున్న పి.ఆర్. శ్రీజేష్
**పరట్టు రవీంద్రన్ శ్రీజేష్** భారతదేశానికి చెందిన మైదాన హాకీ క్రీడాకారుడు, గోల్ కీపర్. 2020 ఒలింపిక్ క్రీడా పోటీలలో భారత జట్టు కాంస్య పతక విజయానికి తనదైన పాత్ర పోషించాడు.
## తొలినాళ్ళ జీవితం
శ్రీజేష్ 1988 మే 8 న కేరళ లోని ఎర్నాకులం జిల్లా కిజక్కంబళం గ్రామంలో రవీంద్రన్, ఉష దంపతులకు జన్మించాడు.
## కెరీర్

## వ్యక్తిగత జీవితం
## మూలాలు

## బయటి లింకులు
 శ్రీజేష్(భారత హాకీ జాలస్థలి) 

వర్గం:1988 జననాలు
వర్గం:భారతీయులు
వర్గం:జీవిస్తున్న ప్రజలు
వర్గం:క్రీడాకారులు
వర్గం:2020 టోక్యో ఒలింపిక్స్ భారత మైదాన హాకీ జట్టు సభ్యులు
వర్గం:మైదాన హాకీ ఒలింపిక్ పతక విజేతలు
వర్గం:మైదాన హాకీ క్రీడాకారులు
చెరుకు సుధాకర్

**చెరుకు సుధాకర్ గౌడ్** తెలంగాణ రాష్ట్రానికి చెందిన ఉద్యమకారుడు, వైద్యుడు, రాజకీయ నాయకుడు, కవి.

## జననం, విద్యాభాస్యం
చెరుకు సుధాకర్ 1961 ఆగస్టు 31లో తెలంగాణ రాష్ట్రం, నల్గొండ జిల్లా, చిట్యాల మండలం, గుండ్రంపల్లి గ్రామంలో చెరుకు ఉషాగౌడ్, హంసమ్మ దంపతులకు జన్మించాడు. ఆయన 1వ తరగతి నుండి 9వ తరగతి వరకు మిర్యాలగూడలో, 10వ తరగతి సూర్యాపేటలో పూర్తి చేశాడు. చెరుకు సుధాకర్ ఇంటర్మీడియట్ చార్మినార్ లోని నానక్ రామ్ భగవాన్ జూనియర్ కళాశాలలో, బీఎస్సీ హానర్స్ (డిగ్రీ) న్యూ సైన్స్ కళాశాలలో పూర్తి చేసి, గాంధీ మెడికల్ కాలేజ్ లో ఎంబీబీఎస్‌ పూర్తి చేశాడు.

## వృత్తి జీవితం
డా.చెరుకు సుధాకర్ 1980లో సికింద్రాబాద్ లోని పార్శీగుట్టలో పీపుల్స్ క్లినిక్ ఏర్పాటు చేసి పేదలకు వైద్యసేవలను అందించాడు. ఆయన హైదరాబాద్ బర్కత్‌పురాలో క్లినిక్ ఏర్పాటు చేసి ఏడేళ్ల పాటు నిర్వహించిన తన తల్లి పేరిట నకిరేకల్లో ఆసుపత్రిని ఏర్పాటు చేశాడు. డా.చెరుకు సుధాకర్ నకిరేకల్, నల్గొండ పట్టణాల్లో నవ్య సూపర్ స్పెషలిటీ ఆసుపత్రి ఏర్పాటు చేసి పేదలకు వైద్యసేవలను అందిస్తున్నాడు.

## రాజకీయ జీవితం
డా.చెరుకు సుధాకర్ విద్యార్థి దశ నుండే విద్యార్థి నాయకుడిగా పనిచేశాడు. ఆయన 1997లో ప్రత్యేక తెలంగాణ రాష్ట్రం ఏర్పాటు కోసం వివిధ సంఘాలతో కలిసి పనిచేసి ప్రజల్లో తెలంగాణ రాష్ట్ర ఆవశ్యకతపై ప్రజల్లో చైతన్యం కల్పించాడు. తెలంగాణ మలిదశ ఉద్యమ పోరాటంలో భాగంగా ఏర్పాటైన తెలంగాణ రాష్ట్ర సమితి పార్టీలో కేసీఆర్ ఆహ్వానం మేరకు టిఆర్ఎస్ పార్టీలో చేరి టీఆర్‌ఎస్ పొలిట్‌బ్యూరో సభ్యుడిగా పనిచేశాడు. ఆయన తెలంగాణ ఉద్యమంలో క్రియాశీలకంగా పాల్గొన్ని ఆంధ్రప్రదేశ్ ప్రభుత్వంలో పీడీ ఆక్ట్ లో అరెస్ట్ అయ్యి ఏడాది పాటు వరంగల్ సెంట్రల్ జైలులో జీవితం గడిపాడు.

డా.చెరుకు సుధాకర్ తెలంగాణ ప్రత్యేక రాష్ట్రం ఏర్పడిన తరువాత 2014 మార్చి 22లో తెలంగాణ రాష్ట్ర సమితి పార్టీకి, పొలిట్‌బ్యూరో పదవికి రాజీనామా చేశాడు. ఆయన 2016లో తెలంగాణ ఉద్యమ వేదికను స్థాపించి  అనంతరం 2017 జూన్ 2లో తెలంగాణ ఇంటి పార్టీని స్థాపించాడు. చెరుకు సుధాకర్ 2021లో జరిగిన తెలంగాణ శాసన మండలి ఎన్నికల్లో తెలంగాణ ఇంటి పార్టీ అభ్యర్థిగా ఖమ్మం, నల్గొండ, వరంగల్ పట్టభద్రుల నియోజకవర్గ ఎమ్మెల్సీగా పోటీ చేసి ఓటమి పాలయ్యాడు.

2022 ఆగస్టు 5వ తేదీన తెలంగాణ ఇంటి పార్టీని కాంగ్రెస్ లో విలీనం చేసి AICC కార్యాలయంలో కాంగ్రెస్ కండువ కప్పుకున్నారు. ఆయన 2023లో జరిగే అసెంబ్లీ ఎన్నికల్లో కాంగ్రెస్ పార్టీలో బీసీలకు వ్యతిరేకంగా వ్యవహరించడంతో ఆయన కాంగ్రెస్ పార్టీని వీడి 2023 అక్టోబరు 21న బీఆర్‌ఎస్‌ పార్టీలో చేరాడు. చెరుకు సుధాకర్ ను 2023 అసెంబ్లీ ఎన్నికల్లో భాగంగా నల్లగొండ, నకిరేకల్‌ అసెంబ్లీ నియోజకవర్గాల ఎన్నికల సమన్వయకర్తగా బీఆర్‌ఎస్‌ అధిష్టానం నియమించింది.  

## మూలాలు

వర్గం:తెలంగాణ వ్యక్తులు
వర్గం:తెలంగాణ ఉద్యమకారులు
వర్గం:1961 జననాలు
వర్గం:నల్గొండ జిల్లా రాజకీయ నాయకులు
వర్గం:నల్గొండ జిల్లా వ్యక్తులు
వర్గం:తెలంగాణ రాష్ట్ర సమితి రాజకీయ నాయకులు
మీర్జా రియాజ్ ఉల్ హసన్

**మీర్జా రియాజ్ ఉల్ హసన్**, తెలంగాణకు చెందిన రాజకీయ నాయకుడు. ప్రస్తుతం ఎఐఎంఐఎం తరపున తెలంగాణ శాసన మండలి సభ్యుడిగా ఉన్నాడు. 2016లో హైదరాబాదు మహానగర పాలక సంస్థలోని డబీర్‌పురా వార్డు (నం: 30) కార్పొరేటర్ గా ఎన్నికయ్యాడు.

## జీవిత విషయాలు
హసన్ 1977, జూలై 26న మీర్జా సయీదుల్ హసన్ పర్వేజ్ ఎఫెండి, ఖదీజా బేగం ఎఫెండి దంపతులకు హైదరాబాదులో జన్మించాడు. బికాం వరకు చదువుకున్నాడు.

## వ్యక్తిగత జీవితం
హసన్ కు షబానా అలీతో వివాహం జరిగింది. వీరికి ఇద్దరు కుమార్తెలు.

## రాజకీయరంగం
హసన్ జీహెచ్‌ఎంసీ ఎన్నికల్లో 2009లో నూర్‌ఖాన్‌బజార్‌ డివిజన్‌ కార్పొరేటర్‌గా, 2016లో డబీర్‌పురా కార్పొరేటర్‌గా ఎన్నికయ్యాడు. రెండుసార్లు హైదరాబాదు మహానగర పాలక సంస్థ స్టాండింగ్ కమిటీ సభ్యుడిగా పని చేశాడు. ఆయన 2019 మార్చి 30న శాసనసభ్యులచే శాసనమండలి సభ్యుడిగా ఎన్నికయ్యాడు. 

మీర్జా రియాజ్ ఉల్ హాసన్ 2025లో జరిగిన శాసనసమండలి ఎన్నికలలో ఎంఐఎం అభ్యర్దిగా పోటీ చేసి తన సమీప ప్రత్యర్థి బీజేపీ అభ్యర్థి గౌతమ్ రావుపై గెలిచాడు. మీర్జా రియాజ్ ఉల్ హాసన్ కు 63 ఓట్లు వచ్చాయి, బీజేపీ అభ్యర్థి గౌతమ్ రావుకు 25 ఓట్లు వచ్చాయి.

## ఇతర వివరాలు
ఇరాన్, ఇరాక్, సౌదీ అరేబియా మొదలైన దేశాలలో పర్యటించాడు.

## మూలాలు

వర్గం:జీవిస్తున్న ప్రజలు
వర్గం:1977 జననాలు
వర్గం:హైదరాబాదు జిల్లా వ్యక్తులు
వర్గం:హైదరాబాదు జిల్లా రాజకీయ నాయకులు
వర్గం:తెలంగాణ శాసనమండలి సభ్యులు
యెన్నం శ్రీనివాస్ రెడ్డి

**యెన్నం శ్రీనివాస్ రెడ్డి** తెలంగాణ రాష్ట్రానికి చెందిన రాజకీయ నాయకుడు, ఎమ్మెల్యే.

## జననం, విద్యాభాస్యం
యెన్నం శ్రీనివాస్ రెడ్డి 1970 జనవరి 3లో తెలంగాణ రాష్ట్రం, మహబూబ్ నగర్ జిల్లా, వెల్డండా గ్రామం & మండలంలో జన్మించాడు. ఆయన అనంతపురంలో డిగ్రీ పూర్తి, MBA అసంపూర్తిగా.

## రాజకీయ జీవితం
యెన్నం శ్రీనివాస్ రెడ్డి కొంతకాలం బాంబే, డిల్లీ కష్టమ్స శాఖలో ఉద్యోగం చేసి తెలంగాణ ప్రత్యేక రాష్ట్ర సాధనలో భాగంగా ఉద్యోగానికి రాజీనామా చేసి 2002లో తెలంగాణ రాష్ట్ర సమితి పార్టీలో చేరాడు. ఆయన పార్టీలో వివిధ హోదాల్లో పనిచేసి 2007లో మహబూబ్ నగర్ జిల్లా టిఆర్ఎస్ పార్టీ అధ్యక్షుడిగా నియమితుడయ్యాడు. శ్రీనివాస్ రెడ్డి 2009లో జరిగిన ఆంధ్రప్రదేశ్ శాసనమండలి ఎన్నికల్లో మహబూబ్‌నగర్‌ - రంగారెడ్డి - హైదరాబాద్‌ జిల్లాల పట్టభద్రుల నియోజకవర్గం నుండి పోటీ చేసి ఓటమి పాలయ్యాడు.

యెన్నం శ్రీనివాస్ రెడ్డి 2009లో టిఆర్ఎస్ పార్టీకి రాజీనామా చేసి కాంగ్రెస్ పార్టీలో చేరాడు. ఆయన 2012లో బీజేపీలో చేరి 2012లో మార్చిలో జరిగిన ఉప ఎన్నికల్లో మహబూబ్‌నగర్ అసెంబ్లీ స్థానం నుంచి బీజేపీ అభ్యర్థిగా పోటీ చేసి టిఆర్ఎస్ అభ్యర్థి ఇబ్రహీం పై 1859 ఓట్ల మెజారిటీతో గెలిచి ఎమ్మెల్యేగా అసెంబ్లీకి ఎన్నికయ్యాడు.ఆయన 2014లో తెలంగాణ  ప్రత్యేక రాష్ట్రం ఏర్పడిన తర్వాత జరిగిన తెలంగాణ అసెంబ్లీ ఎన్నికల్లో బీజేపీ అభ్యర్థిగా పోటీ చేసి టిఆర్ఎస్ అభ్యర్థి వి. శ్రీనివాస్‌ గౌడ్‌ చేతిలో 2535 ఓట్ల తేడాతో ఓటమి పాలయ్యాడు. ఆయన 2015 నవంబరు 23లో భారతీయ జనతా పార్టీకి రాజీనామా చేశాడు.

యెన్నం శ్రీనివాస్ రెడ్డి 2016లో చెరుకు సుధాకర్తో కలిసి తెలంగాణ ఉద్యమ వేదికను స్థాపించి, అనంతరం 2017 జూన్ 2లో ఏర్పాటైన తెలంగాణ ఇంటి పార్టీలో పార్టీ ఉపాధ్యక్షుడిగా పనిచేశాడు. ఆయన 2019 మార్చి 20లో తిరిగి బీజేపీలో చేరాడు. ఆయన 2020లో భారతీయ జనతా పార్టీ రాష్ట్ర ఉపాధ్యక్షుడిగా నియమితుడై, 2020లో జరిగిన గ్రేటర్ హైదరాబాద్ మున్సిపల్ కార్పొరేషన్‌ ఎన్నికల్లో మహేశ్వరం నియోజకవర్గం పరిధిలోని డివిజన్ల ఇంచార్జ్ గా పనిచేశాడు.

యెన్నం శ్రీనివాస్‌రెడ్డి పార్టీ వ్యతిరేక కార్యకలాపాలకు పాల్పడుతున్నందున పార్టీ నుంచి ఆయనను 2023 సెప్టెంబరు 03న బీజేపీ అధిష్ఠానం సస్పెండ్ చేసింది. ఆయన 2023 సెప్టెంబరు 17న హైదరాబాద్‌లో కాంగ్రెస్ జాతీయ అధ్యక్షుడు మల్లికార్జున్ ఖర్గే సమక్షంలో కాంగ్రెస్​ పార్టీలో చేరాడు. యెన్నం శ్రీనివాస్‌రెడ్డిని 2023 తెలంగాణ శాసనసభ ఎన్నికల్లో కాంగ్రెస్‌ ప్రకటించిన రెండో జాబితాలో మహబూబ్‌నగర్ అభ్యర్థిగా ప్రకటించింది.

ఆయన 2023 శాసనసభ ఎన్నికల్లో కాంగ్రెస్ అభ్యర్థిగా పోటీ చేసి రెండవసారి ఎమ్మెల్యేగా ఎన్నికయ్యాడు. ఆయనను ప్రభుత్వ విప్‌‌గా నియమిస్తూ రాష్ట్ర ప్రభుత్వం 2026 మార్చి 19న ఉత్తర్వులు జారీ చేసింది.

## మూలాలు

వర్గం:మహబూబ్ నగర్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:మహబూబ్ నగర్ జిల్లా వ్యక్తులు
వర్గం:మహబూబ్ నగర్ జిల్లా రాజకీయ నాయకులు
వర్గం:భారతీయ జనతా పార్టీ రాజకీయ నాయకులు
వర్గం:ఉస్మానియా విశ్వవిద్యాలయం పూర్వ విద్యార్ధులు
వర్గం:తెలంగాణ శాసన సభ్యులు (2023)
నామని సుజనాదేవి

**నామని సుజనాదేవి,** వృత్తి రీత్యా భారతీయ జీవితభీమా సంస్థలో పరిపాలనాధికారి ప్రవృత్తి రీత్యా కథలు, కవితలు రాయడం, వ్యాసరచన, వక్తృత్వం లాంటి పోటీల్లో పాల్గొనడమే కాకుండా చెస్‌,క్యారమ్స్‌, టిటి, అథ్లెటిక్స్‌ మొదలుగు ఆటల పోటీల్లో పాల్గొనడం సుజనాదేవి ప్రత్యేకత.
## జననం:
నామని సుజనాదేవి 15-12-1967న మట్టెవాడ వరంగల్‌ నందు జన్మించారు.

## విద్యార్హతలు:
బియస్సి, బి.యిడి, ఏం.ఏ(English), ఏం.ఏ(తెలుగు), LLB, PGDCA, FIII(Fellow of Insurance institute of india), M.Sc(Psychology), Diploma in film writing.

## నివాసం:
చైతన్యపురికాలనీ,ఎన్‌ఐటి పెట్రోల్‌పంప్‌ ఎదురుగా కాజిపేట్‌, వరంగల్‌

## రచనలు:
• మనోస్పందన కథల సంపుటి (2009)  

• నామని సుజనాదేవి కథలు (మనోవీచిక) కధాసంపుటి (2012)

• పంచామృతం కథల సంపుటి (2016)

• స్పందించే హృదయం కథల సంపుటి (2019)

కవితా సంపుటాలు:

• ఎదలయలో 

• హృదయనేత్రం 

• అముద్రితాలు:

• ఐ లవ్ ఇండియా - అంపశయ్య నవీన్ ప్రధమ నవలల పోటీలో ప్రధమ బహుమతి పొదిన నవల

• కొత్తపాఠం-మినీ నవల 

• తపస్వీ మనోహరం వెబ్‌ మ్యాగజైన్‌లో ప్రచురించడానికి అమోదించబడినది.

## పురస్కారాలు
# 2024: ఉత్తమ రచయిత్రి విభాగంలో తెలుగు విశ్వవిద్యాలయం - కీర్తి పురస్కారం (2022)

## మూలాలు

వర్గం:వరంగల్ జిల్లా రచయిత్రులు
వర్గం:తెలుగు రచయితలు
కౌసర్ నాగ్ సరస్సు

**కౌసర్ నాగ్ సరస్సు** జమ్మూ కాశ్మీర్‌లోని కుల్గాం జిల్లాలోని పిర్ పంజల్ రేంజ్‌లో ఉంది. దీనిని **కోన్సర్‌నాగ్** అని కూడా పిలుస్తారు. 
## విస్తీర్ణం
ఈ సరస్సు సముద్ర మట్టానికి 3,962.4 మీటర్ల (13,000 అడుగులు) ఎత్తులో ఉన్న ఒక ఎత్తైన ఒలిగోట్రోఫిక్ సరస్సు. ఈ సరస్సు దాదాపు 3 కిమీ (2 మైళ్ళు) పొడవుతో 75 చదరపు కిలోమిటర్ల విశాలమైన ప్రదేశంలో విస్తరించి ఉంది.
## పురాణాలు
వేదాలు, సప్తఋషులతో ప్రయాణం చేస్తున్న మనువు పడవ భయంకరమైన వరద వల్ల ఈ సరస్సులోనే ఇరుక్కుపోయిందని పురాణాలు చెబుతున్నాయి.
## ఇవి కూడా చూడండి
గంగ్ బాల్ సరస్సు
## మూలాలు


వర్గం:సరస్సులు
వర్గం:జమ్మూ కాశ్మీరు
వర్గం:నీటి వనరులు
వీడు

***వీడు***, 1988లో విడుదలైన తమిళ సినిమా. సాయికళా ఇంటర్నేషనల్ బ్యానరులో కళాదాస్ నిర్మాణంలో బాలు మహేంద్ర దర్శకత్వం వహించిన ఈ సినిమాలో అర్చన, భానుచందర్, చంద్రమోహన్ ప్రధాన పాత్రలో నటించారు. ఒక మధ్యతరగతి కుటుంబం తన ఇంటిని నిర్మించడానికి చేసే ప్రయత్నంతో ఎదుర్కొంటున్న ఇబ్బందుల నేపథ్యంలో సినిమా రూపొందింది. ఈ సినిమాకు దర్శకత్వంతోపాటు స్క్రిప్ట్, ఫోటోగ్రాఫ్, ఎడిటింగ్ విభాగాల్లో కూడా బాలు మహేంద్ర పనిచేసాడు. ఈ సినిమాకు ఇళయరాజా సంగీతం సమకూర్చాడు. 1987లో జరిగిన 35వ భారత జాతీయ చలనచిత్ర పురస్కారాలలో ఈ సినిమాకు జాతీయ ఉత్తమ నటి (అర్చన), ఉత్తమ తమిళ చిత్రం అవార్డులు వచ్చాయి. 12 లక్షల బడ్జెట్‌తో రూపొంది విమర్శకుల ప్రశంసలు కూడా అందుకున్న ఈ సినిమా బాక్సాఫీస్ వద్ద 72 లక్షలు వసూలు చేసింది.

## నటవర్గం

* అర్చన (సుధ)
* భానుచందర్ (గోపి)
* చొక్కలింగ భాగవతార్ (మురుగేశన్‌)
* పసి సత్య (మంగమ్మ)
* ఇంధు (ఇంధు)
* సెంథామరై
* వీర రాఘవన్
* ఓరు వైరల్ కృష్ణారావు
* రాళ్ళపల్లి
* చంద్రమోహన్
* నాయర్ రామన్
* దర్శకుడు బాల (పోస్ట్‌మ్యాన్‌)

## అవార్డులు
;35వ భారత జాతీయ చలనచిత్ర పురస్కారాలు
* జాతీయ ఉత్తమ నటి - అర్చన
* ఉత్తమ తమిళ చిత్రం

## చిత్రోత్సవాలు
1988లో జరిగిన భారతీయ అంతర్జాతీయ చలన చిత్రోత్సవంలో "ఇండియన్ పనోరమా" విభాగంలో ప్రదర్శించబడిన 16 సినిమాలో ఇదీ ఒకటి. బాలు మహేంద్ర తమిళ సినిమా విభాగంలో ఉత్తమ దర్శకుడిగా సినిమా ఎక్స్‌ప్రెస్ అవార్డును గెలుచుకున్నాడు. 2002లో లోకర్నో ఇంటర్నేషనల్ ఫిల్మ్ ఫెస్టివల్‌లో "ఇండియన్ సమ్మర్" విభాగంలో కూడా ఈ సినిమా ప్రదర్శించబడింది.

## మూలాలు

## బయటి లింకులు
* 

వర్గం:1988 సినిమాలు
వర్గం:తమిళ అనువాద సినిమాలు
వర్గం:జాతీయ ఉత్తమ చిత్రం పురస్కారం పొందిన సినిమాలు
అమిత్ రోహిత్ దాస్

**అమిత్ రోహిత్ [[దాస్]]**(జననం 1993 మే 10)  భారతదేశానికి చెందిన  మైదాన హాకీ ఆటగాడు. 2020 టోక్యో ఒలింపిక్స్ జట్టు సభ్యుడు. 

## తొలినాళ్ళ జీవితం

అమిత్ రోహిత్ దాస్ 1993 మే 10న ఓడిశాలోని  సుందేరఁగర్హ్ జిల్లాలో జన్మించాడు. 2004లో  రూర్కెలాలో క్రీడాకారుల వసతి గృహంలో ఉన్నప్పటినుండి మైదాన హాకీ ఆడటం ప్రారంభించాడు. 2009 జాతీయ జట్టుకు (జూనియర్) ఎంపికయ్యాడు.
2013లో ఆసియా కప్ పోటీలకు సీనియర్ జట్టులో ఆడాడు, ఈ పోటీలో భారత జట్టు రజత పతకం సాధించింది. 
## మూలాలు

## బయటి లింకులు
* [రోహిత్ [దాస్](భారత హాకీ జాలస్థలి)]
* [రోహిత్ [దాస్](ఒలింపిడియా జాలస్థలి)]

వర్గం:1993 జననాలు
వర్గం:క్రీడాకారులు
వర్గం:2020 టోక్యో ఒలింపిక్స్ భారత మైదాన హాకీ జట్టు సభ్యులు
వర్గం:మైదాన హాకీ ఒలింపిక్ పతక విజేతలు
వర్గం:మైదాన హాకీ క్రీడాకారులు
లండ‌న్ బాబులు

**లండ‌న్ బాబులు** 2017లో విడుదలైన తెలుగు సినిమా. ఏవీఎస్ స్టూడియో సమర్పణలో మారుతి టాకీస్ బ్యానర్ పై మారుతి నిర్మించిన ఈ సినిమాకు చిన్నికృష్ణ దర్శకత్వం వహించాడు. స్వాతి, రక్షిత్, మురళీ శర్మ ప్రధాన పాత్రల్లో నటించిన ఈ సినిమా 17 నవంబర్  2017న విడుదలైంది.

## కథ
మధ్యతరగతి కుటుంబంలో పుట్టిన గాంధీ (ర‌క్షిత్‌) కి అన్నీ క‌ష్టాలే. ఊరి నిండా అప్పులున్న గాంధీ  లండ‌న్ వెళ్లి, బాగా డ‌బ్బు సంపాదించి తిరిగి రావాల‌నుకొంటాడు. త‌న స్నేహితుడు (స‌త్య‌)తో క‌ల‌సి హైద‌రాబాద్ వ‌స్తాడు. ఇక్క‌డ బ్రోక‌ర్ (జీవా)ని క‌లుస్తాడు. పాస్ పోర్ట్ అప్లికేష‌న్‌లో పెళ్ల‌య్యింద‌ని రాస్తే, వీసా త్వ‌ర‌గా వ‌స్తుంద‌న్న మాట‌లు న‌మ్మి ‘భార్య‌’ పేరు ద‌గ్గర అనుకోకుండా ‘సూర్య‌కాంతం’ అని పేరు రాస్తాడు. అందుకే ఆ చిన్న త‌ప్పు ర‌క్షిత్‌ని ఎలాంటి స‌మ‌స్య‌ల్లోకి నెట్టింది? అందులోంచి ఎలా బ‌య‌ట‌ప‌డ్డాడు?? సూర్య‌కాంతం (స్వాతి) అనే టీవీ రిపోర్ట‌ర్‌కీ, గాంధీకి ప‌రిచ‌యం ఎలా అయ్యింది?? అస‌లు గాంధీ లండ‌న్ వెళ్లాడా?  లేదా ?? అనేదే మిగతా సినిమా క‌థ‌.

## నటీనటులు

*స్వాతి 
*రక్షిత్  
*మురళీ శర్మ
*ఆలీ  
*రాజార‌వీంద్ర‌  
*జీవా  
*ధ‌న‌రాజ్‌  
*స‌త్య‌
*అజ‌య్ ఘోష్  
*సాయి పంపాన
*వేణు  
*స‌త్య‌కృష్ణ

## సాంకేతిక నిపుణులు
*బ్యానర్:  మారుతి టాకీస్
*నిర్మాత:  మారుతి
*దర్శకత్వం:  చిన్నికృష్ణ
*కథ: ఎం.మనికందన్ 
*సంగీతం: కె
*సినిమాటోగ్రఫీ: శ్యామ్ కె. నాయుడు
*ఎడిటర్: ఎస్.బి.ఉద్దవ్
* ఆర్ట్ డైరెక్టర్: విఠల్ కోసనం 
*ఎగ్జిక్యూటివ్ ప్రొడ్యూసర్: కిరణ్ తలసిల, దాసరి వెంకట సతీష్

## మూలాలు

వర్గం:2017 తెలుగు సినిమాలు
వర్గం:2017 సినిమాలు
సూపర్ డీలక్స్

**సూపర్‌ డీలక్స్‌** తమిళంలో 2019లో విడుదలై.. అదే పేరుతో 2021లో తెలుగులోకి డబ్బింగ్ చేసి విడుదలైన సినిమా. విజయ్​ సేతుపతి, ఫహాద్‌ ఫాజిల్, సమంత, రమ్యకృష్ణ, మిస్కిన్‌ రాజా, గాయత్రీ శంకర్‌ ప్రధాన పాత్రల్లో నటించిన ఈ సినిమా ట్రైలర్‌ను 29 జులై 2021న విడుదల చేసి,  సినిమాను 2021 August 6న ఆహా లో విడుదలైంది.

## కథ
నలుగురు వ్యక్తుల జీవితాల్లో ఒకేసారి జరిగే వేర్వేరు సంఘటనల సమాహారంగా సూపర్ డీలక్స్‌ను నిర్మించారు.

## నటీనటులు
*విజయ్​ సేతుపతి 
*ఫహాద్‌ ఫాజిల్
*సమంత
*రమ్యకృష్ణ
*మిస్కిన్‌ రాజా
*గాయత్రీ శంకర్‌
*మృణాళిని రవి

## సాంకేతిక నిపుణులు
*బ్యానర్ :  సిద్ధేశ్వర వైష్ణవి ఫిలింస్ 
*కథ, స్క్రీన్ ప్లే, దర్శకత్వం: త్యాగరాజన్‌ కుమార్‌ రాజా 
*కథ, స్క్రీన్ ప్లే, దర్శకత్వం: త్యాగరాజన్‌ కుమార్‌ రాజా, మిస్కిన్‌, నలన్‌ కుమారస్వామి, నీలన్‌ కె.శేఖర్‌
*సంగీతం: యువన్ శంకర్ రాజా
*సినిమాటోగ్రఫీ:  పి.ఎస్‌.వినోద్‌, నీరవ్‌ షా
*ఎడిటింగ్‌: సత్యరాజ్‌ నటరాజన్‌

## మూలాలు

వర్గం:డబ్బింగ్ సినిమాలు
వర్గం:2021 తెలుగు సినిమాలు
వర్గం:విజయ్ సేతుపతి నటించిన సినిమాలు
భీశెట్టి వెంకట సత్యవతి

**భీశెట్టి వెంకట సత్యవతి** (కాండ్రేగుల సత్యవతి) ఆంధ్రప్రదేశ్ రాష్ట్రానికి చెందిన వైద్యురాలు, రాజకీయ నాయకురాలు. ఆమె 2019లో జరిగిన పార్లమెంట్ ఎన్నికల్లో అనకాపల్లి నుండి ఎంపీగా గెలిచింది.

## జననం, విద్యాభాస్యం
భీశెట్టి వెంకట సత్యవతి 1966 ఏప్రిల్ 28న విశాఖపట్నం జిల్లా, యస్. రాయవరంలో జగన్నాధరావు, దేముళ్ళమ్మ దంపతులకు జన్మించింది. ఆమె విశాఖపట్నం లోని ఆంధ్ర మెడికల్ కాలేజీ నుండి ఎంబీబీఎస్ (గైనకాలజిస్ట్‌) పూర్తి చేసింది.

## రాజకీయ జీవితం
భీశెట్టి వెంకట సత్యవతి 2019 జనవరిలో వైఎస్సార్ కాంగ్రెస్ పార్టీలో చేరింది. ఆమె 2019లో జరిగిన పార్లమెంట్ ఎన్నికల్లో వైఎస్సార్‌సీపీ అభ్యర్థిగా అనకాపల్లి నుండి పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి అడారి ఆనంద్ పై 89192 ఓట్ల మెజారిటీతో గెలిచి తొలిసారిగా ఎంపీగా పార్లమెంట్ కు ఎన్నికయింది. ఆమె ప్రస్తుతం పార్లమెంట్ లో బొగ్గు గనుల శాఖ స్టాండింగ్ కమిటీ సభ్యురాలిగా, కేంద్ర విదేశాంగ శాఖ కాన్సల్టేటివ్ కమిటీ సభ్యురాలిగా ఉంది.

## మూలాలు

వర్గం:విశాఖపట్నం జిల్లా నుండి ఎన్నికైన మహిళా లోక్‌సభ సభ్యులు
వర్గం:విశాఖపట్నం జిల్లా మహిళలు
వర్గం:1966 జననాలు
దెయ్యంతో సహజీవనం

**దెయ్యంతో సహజీవనం (డిఎస్‌జె)** తెలుగులో నిర్మించిన సినిమా. నట్టిస్ ఎంటర్‌టైన్‌మెంట్స్‌ బ్యానర్ పై నట్టి లక్ష్మి  సమర్పణలో అనురాగ్ కంచర్ల, నట్టి క్రాంతి నిర్మించిన  ఈ సినిమాకు  నట్టి కుమార్ దర్శకత్వం వహించాడు. రాజీవ్, నట్టి కరుణ, సుపర్ణ మలాకర్ ప్రధాన పాత్రల్లో నటించారు.

## చిత్ర నిర్మాణం
దెయ్యంతో సహజీవనం సినిమా షూటింగ్ Sep 21 2020న హైదరాబాద్ లో ప్రారంభమైంది. ఈ సినిమా షూటింగ్ జూన్ 2021లో పూర్తయింది.ఈ సినిమా టీజర్లను తెలుగుతో పాటు హిందీ, తమిళ, కన్నడ, మలయాళ భాషల్లో 2020 డిసెంబర్ 13న రాంగోపాల్ వర్మ విడుదల చేశాడు.
## కథ
చదువులో బంగారు పతకం సాధించిన ఓ అమ్మాయిని నలుగురు అబ్బాయిలు ఎలా మోసం చేశారు?  వారు చేసిన మోసాల గురించి తెలుసుకుని, ఆ అమ్మాయి వారిపై ఎలాంటి ప్రతీకారం తీర్చుకుంది అనేదే సినిమా కథ.

## నటీనటులు
*రాజీవ్ సాలూరు
*నట్టి కరుణ 
*సుపర్ణ మలాకర్
*హరీష్ చంద్ర 
*బాబు మోహన్
*హేమంత్
*స్నిగ్ధ

## సాంకేతిక నిపుణులు
*బ్యానర్ : నట్టిస్ ఎంటర్టైన్మెంట్స్
*సమర్పణ : నట్టి లక్ష్మీ, అనురాగ్ కంచర్ల
*దర్శకత్వం: నట్టి కుమార్
*నిర్మాత: నట్టి క్రాంతి
*సినిమాటోగ్రఫీ: కోటేశ్వర రావు
*సంగీతం: రవి శంకర్
*ఎడిటర్: గౌతంరాజు
*ఆర్ట్: కెవి.రమణ
*ఫైట్స్: కె.అంజిబాబు
*పి ఆర్.ఒ: మధు.విఆర్
*పాటలు: గోసాల రాంబాబు

## మూలాలు

వర్గం:2020 తెలుగు సినిమాలు
నఖక్షతంగళ్

నఖక్షతంగళ్, 1986 ఏప్రిల్ 11న విడుదలైన మలయాళ సినిమా. గాయత్రి సినిమా బ్యానరులో గాయత్రి, పార్వతి నిర్మించిన ఈ సినిమాకు హరిహరన్ దర్శకత్వం వహించాడు. ఈ సినిమాలో మోనిషా, వినీత్, సలీమా, పి. జయచంద్రన్ తదితరులు నటించారు.  ఈ సినిమాలో తన నటనకు మోనిషా ఉత్తమ నటిగా జాతీయ చలనచిత్ర అవార్డును గెలుచుకుంది. ఈ సినిమా భారీ బ్లాక్ బస్టర్ గా నిలిచింది. ఇందులోని పాటలకు మంచి ఆదరణ లభించింది. ఇది తమిళంలోకి *పూక్కల్ విదుం తూత్తుగా* రీమేక్ చేయబడింది.

## నటవర్గం

* మోనిషా (గౌరీ)
* వినీత్ (రాము)
* సలీమా (లక్ష్మి)
* తిలకన్ (మేనమామ)
* కవియూర్ పొన్నమ్మ
* జయచంద్రన్ (నంబూతిరి)
* జగన్నాథ వర్మ (న్యాయవాది నాయర్‌0
* కుథిరవట్టం పప్పు (కుక్)
* బహదూర్

## అవార్డులు
**1987 [[భారత జాతీయ చలనచిత్ర పురస్కారాలు]]**
* ఉత్తమ నటిగా జాతీయ చలనచిత్ర అవార్డు - మోనిషా
* ఉత్తమ నేపథ్య గాయనిగా జాతీయ చలనచిత్ర పురస్కారం - "మంచుప్రసాదము" పాటకు కె.ఎస్. చిత్ర 

## మూలాలు

## బయటి లింకులు
*

వర్గం:1986 సినిమాలు
కొత్తకోట దయాకర్ రెడ్డి

**కొత్తకోట దయాకర్ రెడ్డి** (1958, ఆగస్టు 18 - 2023, జూన్ 13) తెలంగాణ రాష్ట్రానికి చెందిన రాజకీయ నాయకుడు, మాజీ ఎమ్మెల్యే. ఆయన దేవరకద్ర నియోజకవర్గం, మక్తల్ నియోజకవర్గంల నుండి మూడుసార్లు ఎమ్మెల్యేగా ప్రతినిధ్యం వహించాడు. కొత్తకోట దయాకర్ రెడ్డి తెలుగుదేశం పార్టీ జాతీయ ప్రధాన కార్యదర్శిగా పనిచేశాడు.

## జననం, విద్యాభాస్యం
కొత్తకోట దయాకర్ రెడ్డి 1958, ఆగస్టు 18న తెలంగాణ రాష్ట్రం, నారాయణపేట జిల్లా, నర్వ మండలం, పర్కాపూర్ గ్రామంలో జన్మించాడు. ఆయన బీఎస్సీ వరకు చదివాడు.

## వ్యక్తిగత జీవితం
దయాకర్ రెడ్డికి సీతాదయాకర్ రెడ్డితో వివాహం జరిగింది. వారికి ఇద్దరు కుమారులు (సిద్ధార్థ, కార్తీక్) ఉన్నారు. సీతాదయాకర్ రెడ్డి 2009లో ఉమ్మడి ఆంధ్రప్రదేశ్ లో తెలుగుదేశం పార్టీ తరపున దేవరకద్ర శాసనసభ నియోజకవర్గం నుండి ఎమ్మెల్యేగా గెలిచింది.

## రాజకీయ జీవితం
కొత్తకోట దయాకర్ రెడ్డి తెలుగుదేశం పార్టీ ద్వారా రాజకీయాలోకి వచ్చి 1989లో జరిగిన అసెంబ్లీ ఎన్నికల్లో అమరచింత నియోజకవర్గం, ప్రస్తుతం ( దేవరకద్ర నియోజకవర్గం) నుండి పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి కొల్లికొదురు వీరారెడ్డి చేతిలో 6751 ఓట్ల తేడాతో ఓడిపోయాడు. ఆయన 1994లో 44963 ఓట్ల మెజారిటీతో, 1999లో 22307 ఓట్ల మెజారిటీతో కాంగ్రెస్ పార్టీ అభ్యర్థి కొల్లికొదురు వీరారెడ్డి పై గెలిచాడు.

కొత్తకోట దయాకర్ రెడ్డి 2004లో జరిగిన అసెంబ్లీ ఎన్నికల్లో టీడీపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి స్వర్ణ సుధాకర్ రెడ్డి చేతిలో 13783 ఓట్ల తేడాతో ఓటమిపాలయ్యాడు. ఆయన 2009లో మక్తల్ నియోజకవర్గం నుండి పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి చిట్టెం రామ్మోహన్‌ రెడ్డి పై 5701 ఓట్ల మెజారిటీతో గెలిచాడు. తెలంగాణ ప్రత్యేక రాష్ట్రం ఏర్పడిన తర్వాత 2014లో, 2018లో జరిగిన ఎన్నికల్లో పోటీ చేసి ఓటమి పాలయ్యాడు.

## మరణం
కొత్తకోట దయాకర్ రెడ్డి కాన్సర్ వ్యాధికి హైదరాబాదులోని ఏఐజి ఆసుపత్రిలో చికిత్స పొందుతూ 2023, జూన్ 13 మరణించాడు.

## మూలాలు


వర్గం:మహబూబాబాదు జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:నారాయణపేట జిల్లా రాజకీయ నాయకులు
వర్గం:1958 జననాలు
వర్గం:2023 మరణాలు
వర్గం:ఆంధ్రప్రదేశ్ శాసన సభ్యులు (1994)
వర్గం:ఆంధ్రప్రదేశ్ శాసన సభ్యులు (1999)
వర్గం:ఆంధ్రప్రదేశ్ శాసన సభ్యులు (2009)
వర్గం:నారాయణపేట జిల్లా వ్యక్తులు
నాథన్ ఎల్లిస్

నాథన్ ఎల్లిస్ (జననం 22 సెప్టెంబర్ 1994) ఒక ఆస్ట్రేలియన్ క్రికెటర్. అతను 2021 ఆగస్టులో ఆస్ట్రేలియా క్రికెట్ జట్టు కోసం అంతర్జాతీయ అరంగేట్రం చేశాడు.  అతను ట్వంటీ20 ఇంటర్నేషనల్ (టి20I) మ్యాచ్‌లో అరంగేట్రం చేసిన తర్వాత హ్యాట్రిక్ సాధించిన తొలి క్రికెటర్‌గా నిలిచాడు. 

## కెరీర్
సెప్టెంబర్ 2018 లో, 2018 అబుదాబి టి 20 ట్రోఫీ కోసం హోబర్ట్ హరికేన్స్ జట్టులో ఎల్లిస్ చోటు దక్కించుకున్నాడు.  అతను 2018 అక్టోబర్ 5 న అబుదాబి టి 20 ట్రోఫీలో హోబర్ట్ హరికేన్స్ కొరకు తన ట్వంటీ 20 అరంగేట్రం చేసాడు. అతను 2019-20 మార్చి మార్ష్ వన్-డే కప్‌లో 23 సెప్టెంబర్ 2019 న, టాస్మానియా కొరకు తన తొలి జాబితాలో చేరాడు. అతను 2019–20 షెఫీల్డ్ షీల్డ్ సీజన్‌లో టాస్మానియా కొరకు 24 ఫిబ్రవరి 2020 న తన ఫస్ట్-క్లాస్ అరంగేట్రం చేసాడు.

జూన్ 2021 లో, బంగ్లాదేశ్‌తో ఆస్ట్రేలియా యొక్క ట్వంటీ 20 ఇంటర్నేషనల్ (టీ 20) సిరీస్ కోసం ఎల్లిస్ ట్రావెలింగ్ రిజర్వ్ ప్లేయర్‌గా ఎంపికయ్యాడు. పర్యటనకు ముందు, ఎల్లిస్ రిలే మెరెడిత్ కోసం కవర్ చేస్తూ ఆస్ట్రేలియా యొక్క పూర్తి బృందానికి తరలించబడింది.  2021 ఆగస్టు 6 న బంగ్లాదేశ్‌పై ఆస్ట్రేలియా తరఫున టీ 20 లో అరంగేట్రం చేశాడు. ఈ మ్యాచ్‌లో, ఎల్లిస్ హ్యాట్రిక్ సాధించాడు, ఒక టి20I మ్యాచ్‌లో తొలిసారిగా హ్యాట్రిక్ సాధించిన తొలి క్రికెటర్‌గా నిలిచాడు. 

## బాహ్య లింకులు
* 

## మూలాలు

వర్గం:1994 జననాలు
వర్గం:ఆస్ట్రేలియా టీ20 క్రికెట్ క్రీడాకారులు
వర్గం:క్రికెట్ క్రీడాకారులు
ఖుషాల్ సరస్సు

**ఖుషాల్ సర్ (కాశ్మీరీ: خۄشحال)** అనేది జమ్మూ కాశ్మీర్‌లోని శ్రీనగర్‌లో గల అత్యంత క్షీణించిన స్థితిలో ఉన్న ఒక సరస్సు.  ఇది చాలా చోట్ల అక్రమ నిర్మాణం, భూసేకరణతో ఆక్రమించబడింది. 
## విస్తరణ
ఈ సరస్సు ఒకప్పుడు జూనిమార్ నుండి అలీ మసీదు వరకు విస్తరించి ఉండేది కానీ ఇప్పుడు ఇది గణనీయంగా తగ్గిపోయింది.  ఇది ఒక చిన్న కెనాల్ ద్వారా అంచార్ సరస్సుకి అనుసంధానించబడి ఉంది.  గిల్సర్ అని పిలువబడే మరొక చిన్న సరస్సు, ఖుషాల్ సర్ కి ఇరుకైన జలసంధి ద్వారా అనుసంధానించబడి ఉంది, ఇది గిల్ కాడల్ అని పిలువబడే వంతెన ద్వారా నిర్మించబడి ఉంది.  గిల్సర్ సరస్సు నల్లా అమీర్ ఖాన్ మీదుగా నిజీన్ సరస్సుతో అనుసంధానించబడి ఉంది.

## మూలాలు

వర్గం:సరస్సులు
వర్గం:నీటి వనరులు
వర్గం:జమ్మూ కాశ్మీరు
దహన్

**దహన్**, 1997లో విడుదలైన బెంగాలీ సినిమా. జీ పీ ఫిల్మ్స్ ప్రై. లిమిటెడ్ బ్యానరులో కల్పనా అగర్వాల్, విజయ్ అగర్వాల్ నిర్మాణంలో ఋతుపర్ణ ఘోష్ దర్శకత్వం వహించిన ఈ సినిమాలో రీతూపర్ణ సేన్ గుప్త, ఇంద్రాణి హల్డర్, ప్రదీప్ ముఖర్జీ, శకుంతల బారువా, శిబోప్రసాద్ ముఖర్జీ తదితరులు నటించారు. సుచిత్ర భట్టాచార్య రాసిన *దహన్* అనే కథ ఆధారంగా ఈ సినిమా రూపొందించబడింది.

## నటవర్గం

* రీతూపర్ణ సేన్ గుప్త (రోమితా చౌదరి)
* ఇంద్రాణి హల్డర్ (స్రోబోన సర్కార్, జినుక్)
* ప్రదీప్ ముఖర్జీ (జినుక్ తండ్రి)
* శకుంతల బారువా (జినుక్ తల్లి)
* శిబోప్రసాద్ ముఖర్జీ (జినుక్ సోదరుడు)
* అభిషేక్ ఛటర్జీ (పోలాష్ చౌదరి)
* సుచిత్ర మిత్ర (జినుక్'ప్రాస్ తమ్మి)
* సుభేందు ఛటర్జీ (రోమిత తండ్రి)
* మమతా శంకర్ (రోమితా కోడలు)
* సంజీవ్ దాస్‌గుప్తా (జినుక్‌కు కాబోయే భర్త)
* దివ్యా భట్టాచార్య (రోమిత మామ)
* చాందిని
* గోపా ఘోష్
* హరంజాది
* నిర్మల్ కుమార్
* రబీరంజన్ మైత్రా
* మమతా శంకర్

## అవార్డులు
;45వ భారత జాతీయ చలనచిత్ర పురస్కారాలు

* బెంగాలీలో ఉత్తమ ఫీచర్ ఫిల్మ్ జాతీయ చలనచిత్ర పురస్కారం - ఋతుపర్ణ ఘోష్
* ఉత్తమ స్క్రీన్ ప్లే జాతీయ చలనచిత్ర పురస్కారం - ఋతుపర్ణ ఘోష్
* ఉత్తమ నటిగా జాతీయ చలనచిత్ర పురస్కారం - రీతూపర్ణ సేన్ గుప్త, ఇంద్రాణి హల్దర్

## మూలాలు

## బయటి లింకులు
* 
* డివిడి రివ్యూ, *ది టెలిగ్రాఫ్*, 22 ఏప్రిల్ 2005.
* 'నేను ప్లాస్‌లను తయారు చేయడం నేర్చుకున్నాను', ది టైమ్స్ ఆఫ్ ఇండియా*, 13 ఏప్రిల్ 2008.
* [https://web.archive.org/web/20070912041617/http://www.hinduonnet.com/thehindu/fr/2004/12/24/stories/2004122402410100.htm బెంగాలీ పరిసరాలు], *ది హిందూ'', 24 డిసెంబర్ 2004 నుండి మారడం.

వర్గం:1997 సినిమాలు
వర్గం:బెంగాలీ సినిమాలు
వర్గం:జాతీయ ఉత్తమ చిత్రం పురస్కారం పొందిన సినిమాలు
గూడుపుఠాణి (2021 సినిమా)

**గూడుపుఠాణి** 2021లో  రూపొందుతున్న తెలుగు సినిమా. ఎస్‌.ఆర్‌.ఆర్‌. ప్రొడక్షన్స్‌ బ్యానర్ పై పరుపాటి శ్రీనివాస్‌ రెడ్డి, కటారి రమేష్‌ యాదవ్‌ నిర్మించిన ఈ సినిమాకు కె.ఎం. కుమార్‌ దర్శకత్వం వహించాడు. సప్తగిరి, నేహా సోలంకి, రఘుకుంచె ప్రధాన పాత్రల్లో నటించారు.

## చిత్ర నిర్మాణం
గూడుపుఠాణి  ఫస్ట్‌లుక్‌ మోషన్‌ పోస్టర్‌ను నటుడు కృష్ణ జులై 4, 2021న చేశాడు.ఈ సినిమాలోని ‘నీలినింగి తాకాలని’ పాటను జులై 12, 2021న విడుదల చేశారు.

## నటీనటులు
*సప్తగిరి
*నేహా సోలంకి
*రఘుకుంచె
## సాంకేతిక నిపుణులు
*బ్యానర్:  ఎస్‌.ఆర్‌.ఆర్‌. ప్రొడక్షన్స్‌
*నిర్మాత:  పరుపాటి శ్రీనివాస్‌ రెడ్డి, కటారి రమేష్‌ యాదవ్‌ 
*కథ, స్క్రీన్ ప్లే, దర్శకత్వం:  కె.ఎం. కుమార్‌
*సంగీతం:   ప్రతాప్‌ విద్య
*సినిమాటోగ్రఫీ:  పవన్‌ చెన్నా
*ఎడిటర్:బొంతల నాగేశ్వర రెడ్డి
*ఫైట్స్: సోలిన్ మల్లేష్

## మూలాలు

వర్గం:2021 తెలుగు సినిమాలు
బజరంగ్ పూనియా

**బజరంగ్‌ పూనియా** భారతదేశానికి చెందిన రెజ్లింగ్ క్రీడాకారుడు. ఆయన 2020 టోక్యో ఒలింపిక్స్‌లో కాంస్య పతకం గెలిచాడు. 

### వరల్డ్‌ చాంపియన్‌షిప్

## మూలాలు

వర్గం:1994 జననాలు
పెద్దపల్లి జిల్లాలోని జలపాతాలు

తెలంగాణ రాష్ట్రంలోని 33 జిల్లాలలో పెద్దపల్లి జిల్లా ఒకటి. 2016 అక్టోబరు 11న జరిగిన పునర్య్వస్థీకరణలో ఈ జిల్లా కొత్తగా ఏర్పడింది. ఈ జిల్లాలో పదికి పైగా జలపాతాలు ఉన్నాయి. గోదావరి, మానేరు నదులు, చిన్నచిన్న వాగులతోపాటు కొండలు, గుట్టలు, అటవీ ప్రాంతంతో ఈ జిల్లా నిండివుంది. వర్షాకాలంలో ఎత్తయిన కొండలు, గుట్టల నుంచి జలపాతాలు జాలువారుతుంటాయి. ఈ జలపాతాలను చూసేందుకు వివిధ ప్రాంతాల నుంచి అనేకమంది పర్యాటకులు వస్తుంటారు.

## జలపాతాల వివరాలు
# **[[గౌరీగుండాలు|గౌరీగుండాల]] జలపాతం:** జిల్లా కేంద్రానికి 20 కి.మీ.ల దూరంలో సబ్బితం, గుండారం మధ్యలోని గుట్టపై ఈ జలపాతం ఉంటుంది. 70 నుంచి 90 మీటర్ల ఎత్తు నుంచి జాలువారుతున్న ఈ జలపాతం సమీపంలో పురాతనమైన శివలింగం, వినాయకుడు, సప్తమాత్రుకలు, మహిషాసుర మర్థిని దేవతా విగ్రహాలు ఉన్నాయి. దీనికి పక్కనే పెద్ద రాతికొండకు తొలిచిన నాలుగు చారిత్రక గుహలయాలు కూడా ఉన్నాయి.
# **రామునిగుండాల జలపాతం:** ఇది అంతర్గాం మండలంలోని లింగాపూర్‌ గ్రామ సమీపంలో ఉంది. తన వనవాసం కాలంలో రాముడు ఇక్కడ కొంతకాలం ఉన్నాడని పురాణాలు చెబుతున్నాయి. ఈ రామునిగుండాల పేరుమీదనే రామగుండం వెలిసి, పారిశ్రామిక ప్రాంతంగా అభివృద్ధి చెందింది. రెండు గుట్టల నడుమన 108 గుండాల గుండా ఒక చీలికవంటి ఆకారంతో నీళ్ళు ప్రవహించి చివరగా 40 మీటర్ల లోతులో ఉన్న మరో గుండంలోకి జారుతాయి. ఈ గుట్టపైన వేణుగోపాల స్వామి దేవాలయం ఉంది.
# **రామగిరి ఖిల్లా జలపాతాలు:** రామగిరి మండలంలోని రామగిరిఖిల్లాపై సుమారు 8 జలపాతాలున్నాయి. ఈ ఖిల్లాలోని మొదటి దర్వాజలోకి వెళ్ళేముందే ఎడమ వైపున్న దారిలో ఒక జలపాతం ఉంది. ఇక్కడ సుమారు 70 మీటర్ల ఎత్తు నుంచి నీళ్ళు కిందకు జాలువారుతుంటాయి.
# **పాండవుల లొంక జలపాతం:** మహాభారత కాలంలో పాండవులు ఇక్కడి ప్రాంతంలో కొద్దిరోజులు నివసించడం వల్ల ఈ ప్రాంతానికి పాండవుల లొంక అనే పేరు వచ్చిందని చరిత్రకారుల అభిప్రాయం. పెద్దపల్లి నుంచి కాల్వ శ్రీరాంపూర్ వెళ్ళేదారిలో వెన్నంపల్లి, జాఫర్‌ఖాన్‌పేట్ గ్రామాల మధ్య ఈ పాండవుల లొంక జలపాతం ఉంది. ఈ ప్రాంంతంలోని అర్ధచంద్రాకారం గుట్టపైనుంచి నీళ్ళు సుమారు 70 మీటర్ల కిందకు పడుతాయి.
# **బుగ్గ రామలింగేశ్వరస్వామి జలపాతం:** గోదావరిఖనికి వెళ్ళేదారిలో బసంత్‌నగర్‌ ప్రాంతంలోని గుట్టపై ఈ జలపాతం ఉంది. 50 మీటర్ల లోతులోకి నీళ్ళు జారే ఈ జలపాతం సమీపంలో బుగ్గ రామలింగేశ్వరస్వామి దేవాలయం ఉండడం వల్ల దీనికి బుగ్గ రామలింగేశ్వరస్వామి జలపాతమనే పేరు వచ్చింది.
# **ముత్తారం ముక్తీశ్వరస్వామి జలపాతం:** పెద్దపల్లికి 8 కిలోమీటర్ల దూరంలోని ముత్తారం గ్రామంలోని ముక్తీశ్వరస్వామి గుట్టమీద ఈ జలపాతం ఉంది. జలపాతం సమీపంలో కాకతీయుల కాలంనాటి అతి పురాతనమైన శివలింగమున్న ముక్తీశ్వరస్వామి దేవాలయం ఉండడం వల్ల దీనికి ముత్తారం ముక్తీశ్వర స్వామి జలపాతమనే పేరు వచ్చింది.
# **గుర్రాంపల్లి పులిగుండం జలపాతం:** గుర్రాంపల్లి గ్రామంలోని గుట్టపై జలపాతం ఉంది. స్థానికులచే పులిగుండంగా పిలువబడుతున్న ఈ జలపాతం, ఏటవాలుగా ఉన్న గుట్ట నుంచి 20 మీటర్ల లోతులో ఉన్న ఒక గుండంలోకి జాలువారుతుంది. 
# **సీతమ్మ జలపాతం:** సీతంపల్లి గ్రామంలోని సీతమ్మగుట్టపైన ఈ సీతమ్మ జలపాతం ఉంది.
# **గాడుదల గండి జలపాతం:** మంథని మండలం ఎగ్లాస్‌పూర్‌ సమీపంలోని అడవిలో ఈ జలపాతం ఉంది.
# **పాండవుల గుట్ట జలపాతం:** ధర్మారం మండలం కొత్తూరు గ్రామానికి సమీపంలోని పాండవుల గుట్టపై ఈ జలపాతం ఉంది.

## మూలాలు

వర్గం:పెద్దపల్లి జిల్లా
వర్గం:పెద్దపల్లి జిల్లా పర్యాటక ప్రదేశాలు
వర్గం:తెలంగాణ జలపాతాలు
క్విన్

**క్విన్** (; 11 ఆగస్టు 1995 జననం) ఒక వృత్తిపరమైన ఫుట్‌బాల్ క్రీడాకారు కెనడానించి. ఇప్పుడు (2021 లో), వారు కెనడా జాతీయ మహిళా కాల్బంతి జట్టు లో, ఓ. ఎల్. రైన్ జట్టు (:en:OL Reign) అమెరికా జాతీయ మహిళా కాల్బంతి సమాఖ్య లో మధ్యక్షేత్ర స్థానం (మిడ్ఫీల్డర్). 

2021 లో టోక్యో ఒలింపిక్స్ వద్ద, వారు మొదటి అంతర్లింగ (ట్రాన్స్జండర్), అద్వితీయలింగ (నాన్-బైనరీ) ఒలిపిక్ క్రీడాకారు, పురస్కారం, స్వర్ణము గెలుపు.

## బాల్యము, విద్య
11 ఆగస్టు 1995లో క్విన్ జననం. తోరోంతో లో ఒక "క్రీడాకారుల కుటుంబం" మూడు అక్కాచెల్లీలు తో. నాన్న (పేరు: బిల్) కాలేజీ లో ఒక రగ్బి క్రీడాకారుదూ, అమ్మ (పేరు: లిండా) ఒక కాలేజీ బాస్కెట్బాల్ క్రీడాకారిణి.

## మూలాలు

వర్గం:1995 జననాలు
వర్గం:ఒలింపిక్ క్రీడాకారులు
పర్శురామెర్ కుటార్

**పర్శురామెర్ కుటార్**, 1989 జనవరి 20న విడుదలైన బెంగాలీ సినిమా. ఏంజెల్ డిజిటల్ ప్రైవేట్ లిమిటెడ్ బ్యానరులో నాబ్యేందు ఛటర్జీ దర్శకత్వం వహించిన ఈ సినిమాలో రంజిత్ చక్రవర్తి, అరుణ్ ముఖర్జీ, శ్రీలేఖ ముఖర్జీ, నిరంజన్ రే, మృదుల్ సేన్‌గుప్తా ముఖ్య పాత్రల్లో నటించారు. ఈ సినిమాకు రెండవ జాతీయ ఉత్తమ ఫీచర్ ఫిల్మ్, జాతీయ ఉత్తమ నటి (శ్రీలేఖ ముఖర్జీ) విభాగాల్లో భారత జాతీయ చలనచిత్ర పురస్కారాలు వచ్చాయి. ఈ సినిమాకు రచయిత సుబోధ్ ఘోష్ కథ అందించాడు.

## నటవర్గం

* రంజిత్ చక్రవర్తి
* అరుణ్ ముఖర్జీ
* శ్రీలేఖ ముఖర్జీ
* నిరంజన్ రే
* మృదుల్ సేన్‌గుప్తా
* శ్యామల్ ఘోషల్
* అసిత్ బందోపాధ్యాయ్
* ఆశిష్ చక్రవర్తి
* రాధారామన్ తపాదర్
* క్షుదిరామ్ భంగాచార్య
* కిషన్ సింగ్
* సత్యబ్రత ముఖోపాధ్యాయ్
* శిబ్‌శంకర్ బందోపాధ్యాయ్
* రథిన్ లాహిరి
* ప్రద్యోత్ గంగూలీ
* చిత్ర సేన్
* సంఘమిత్ర బెనర్జీ

## ఇతర సాంకేతికవర్గం
* ఎగ్జిక్యూటివ్ ప్రొడ్యూసర్: పూర్ణ గంగోపాధ్యాయ్, మోని చక్రవర్తి
* సౌండ్ రికార్డింగ్: గోపాల్ ఘోష్, అజోయ్ అధికారి
* రీ-రికార్డింగ్: హితేంద్ర ఘోష్
* అసిస్టెంట్ సినిమాటోగ్రాఫర్: అరుణ్ రే, తన్మోయ్ దాస్
* ఆర్ట్ డైరెక్టర్: అబీర్ మున్షి, రాధారామన్ టపాడర్
* స్టిల్స్: సత్యబ్రత ముఖర్జీ, రాణా లోధ్
* మేకప్: సమరేష్ పాల్

## అవార్డులు
**1990 [[భారత జాతీయ చలనచిత్ర పురస్కారాలు|భారత జాతీయ చలనచిత్ర అవార్డులు]]**

* సిల్వర్ లోటస్ అవార్డు - జాతీయ ఉత్తమ నటి - శ్రీలేఖ ముఖర్జీ
* సిల్వర్ లోటస్ అవార్డు - రెండవ జాతీయ ఉత్తమ ఫీచర్ ఫిల్మ్

## మూలాలు

## బయటి లింకులు

* 
వర్గం:1989 సినిమాలు
వర్గం:జాతీయ ఉత్తమ చిత్రం పురస్కారం పొందిన సినిమాలు
వర్గం:బెంగాలీ సినిమాలు
కాలేజ్ కుమార్

**కాలేజ్‌ కుమార్‌** 2020లో విడుదలైన తెలుగు సినిమా. 2017లో కన్నడలో విడుదలైన కాలేజ్‌ కుమార్‌ సినిమాను అదే పేరుతో తెలుగు, తమిళంలో రీమేక్ చేశారు.కాలేజ్ కుమార్‌ ట్రైలర్‌ను 2021 ఫిబ్రవరి 21న విడుదల చేసి,  సినిమాను 2020 మార్చి 6న విడుదల చేశారు.

## కథ
శశి కుమార్ (రాజేంద్ర ప్రసాద్) ప్యూన్ కావడం వలన తనకు ఎదురైన అవమానాల కారణంగా తన కొడుకు శివ కుమార్ (రాహుల్ విజయ్) ని బాగా చదివించి ఆడిటర్ ని చేయాలని సంకల్పం పెట్టుకుంటాడు. చదువు అంతగా వంటబట్టని శివ కుమార్ తండ్రిని మోసం చేస్తూ తను ఫస్ట్ క్లాస్ స్టూడెంట్ అని నమ్మిస్తాడు. ఐతే ఎగ్జామ్స్ లో కాపీ కొడుకుతూ దొరికిపోయిన శివ కుమార్ కాలేజీ నుండి డిబార్ చేయబడతాడు. దీనితో కొడుకుని నిలదీసిన తండ్రితో చదవడం చాలా కష్టం అది నువ్వు చేసి చూపించు, నేను నిన్ను చదివించే బాధ్యత తీసుకుంటాను అని శివ కుమార్ ఛాలెంజ్ చేస్తాడు. అలా తండ్రిని చదివించే బాధ్యత కొడుకు, కొడుకులా చదివి పాసవ్వాల్సిన బాధ్యత తండ్రి తీసుకుంటాడు. మరి శశి కుమార్ చదివి పాసయ్యాడా? కుటుంబ పోషణ, తండ్రి చదువు బాధ్యత తలకెత్తుకున్న శివ కుమార్ నెరవేర్చడా? అనేది మిగతా సినిమా కథ.

## నటీనటులు
*రాహుల్ విజయ్
*రాజేంద్ర ప్రసాద్
*ప్రియా వడ్లమాని
*నాజర్
*మనో బాల

## సాంకేతిక నిపుణులు
*నిర్మాత‌లు : ఎల్ పద్మనాభ
*దర్శకత్వం : హరి సంతోష్
*సంగీతం : కుతుబ్ ఇ క్రిప
*సినిమాటోగ్రఫర్ : గురు ప్రశాంత్ రాయ్ 
*ఎడిటర్ : గ్యారీ బిహెచ్, పవన్ కళ్యాణ్

## మూలాలు

వర్గం:2020 సినిమాలు
ఆంథోనీ ఫిరింగీ

***ఆంథోనీ ఫిరింగీ***, 1967 అక్టోబరు 6న విడుదలైన బెంగాలీ బయోగ్రాఫికల్ మ్యూజికల్ సినిమా. బి.ఎన్. రే ప్రొడక్షన్స్ బ్యానరులో బి.ఎన్. రాయ్ నిర్మించిన ఈ సినిమాకు సునీల్ బెనర్జీ దర్శకత్వం వహించాడు. ఈ సినిమాలో ఉత్తమ్ కుమార్, తనుజ తదితరులు నటించారు. ఆంథోనీ ఫిరింగీ అనే బెంగాలీ జానపద కవి జీవితం ఆధారంగా ఈ సినిమా రూపొందింది.

సినిమా విడుదలైన తర్వాత, ఆ కవి పేరు ఎక్కువగా ప్రాచూర్యంలోకి వచ్చింది. 1968లో జరిగిన 15వ జాతీయ చలనచిత్ర పురస్కారాలలో నటుడు ఉత్తమ్ కుమార్ జాతీయ ఉత్తమ నటుడిగా (ఆంథోనీ ఫిరింగీ*, చిరియాఖానా సినిమాలో నటనకు) అవార్డును అందుకున్నాడు.*

## కథా సారాంశం
19 వ శతాబ్దపు బెంగాలీ కవి ఆంథోనీ ఫిరింగీ (హెన్స్‌మన్ ఆంథోనీ), వేశ్య షకీలాల ప్రేమ నేపథ్యంలో ఈ సినిమా ఉంటుంది. అతను వివాహం చేసుకుని సామాజిక బహిష్కరణను ఎదుర్కొంటాడు.

## నటవర్గం

* ఉత్తమ్ కుమార్ (ఆంథోనీ ఫిరింగీ)
* తనుజ (నిరుపోమ)
* లోలిత ఛటర్జీ (లలితా ఛటోపాధ్యాయ)
* భాను బందోపాధ్యాయ (హరిపాద)
* జహోర్ రాయ్ (ఆనంద బాబు)
* అసిత్ బరన్ (భోలా మొయిరా)
* హరిధన్ ముఖర్జీ (హరిధన్ ముఖోపాధ్యాయ)
* హరధన్ బెనర్జీ (హరధన్ బంద్యోపాధ్యాయ)
* కమల్ మజుందార్ (రామ్ బసు)
* మణి శ్రీమణి (గోరక్షనాథ్)
* ఛాయా దేవి (ఆంథోనీ తల్లి)
* రుమా గుహ ఠాకుర్తా (జోగేశ్వరి)
* సోమ చౌదరి (అమీనా)
* జిబెన్ బోస్

## అవార్డులు
;15వ భారత జాతీయ చలనచిత్ర పురస్కారాలు
* జాతీయ ఉత్తమ నటుడు - ఉత్తమ్ కుమార్

## మూలాలు

## బయటి లింకులు
* 

వర్గం:1967 సినిమాలు
వర్గం:బెంగాలీ సినిమాలు